Merkelova èvrsta, pomirljiv ton Putina: "Sankcije ostaju" - B92\nMerkelova èvrsta, pomirljiv ton Putina: "Sankcije ostaju"\nSoèi -- Odnosi sa Rusijom su sve bolji, ali je potrebno uraditi više pre nego što se ukinu sankcije prema Rusiji, rekla je u Soèiju nemaèka kancelarka Angela Merkel.\nIzvor: B92 utorak, 2.05.2017. | 15:18 -> 17:08\nKako je rekla na zajednièkoj konferenciji sa ruskim predsednikom Vladimirom Putinom, do toga može doæi tek kada se potpuno implementira mirovni sporazum iz Minska.\nIpak, Merkelova je poslala pozitivan signal na poèetku svoje prve posete Rusiji posle dve godine i rastuæih tenzija i rekla je da je "Moskva konstruktivan partner".\nPutin je u prilièno pomirljivom tonu govorio pre Merkelove i rekao je da je sa nemaèkom kancelarkom razgovarao o konfliktu u Siriji i da su se saglasili da je "potreban mnogo aktivniji pregovaraèki proces".\n"Razgovarali smo o meðunarodnim problemima, ukljuèujuæi i krizu u Siriji i situaciju u Ukrajini", rekao je Putin i ukazao na dobru ekonomsku saradnju dve zemlje.\n"Krivci moraju biti naðeni i kažnjeni. Ali, to se može uèiniti tek posle nepristrasne istrage", istakao je Putin na zajednièkoj konferenciji za novinare u Soèiju, na obali Crnog mora, prenosi Rojters.\nRuski predsednik je ukazao i da se rešenje za sirijsku krizu može naæi samo mirnim putem i pod okriljem UN.\nNakon veoma mirnog poèetka konferencije, Merkelova i Putin su izrazili i neke nesuglasice.\nDvoje lidera nisu usaglasili stavove o situaciji u Ukrajini, a Putin je nakon novinarskih pitanja rekao da "Donbas niko nije odvojio od Ukrajine, veæ da je Kijev postavio blokade".\n"Nismo saglasni oko razloga sukoba u Ukrajini. Vlasti u Kijevu su legalno i fer došle na pozicije. Bez obzira na neslaganje, dogovorili smo se da pokušamo da spreèimo dalju eskalaciju", rekla je Merkelova.\nTakoðe, nemaèka kancelarka je rekla da je tokom prve runde razgovora pozvala Putina da reši situaciju u Èeèeniji i istraži navode o tajnim zatvorima i zlostavljanju homoseksualaca.\nBilo je reèi i o politièkim hapšenjima u Rusiji i demonstracijama.\n"Ruska policija ima mnogo lakšu ruku od nekih u Evropi", odgovorio je Putin novinarima, nakon što je Merkelova rekla da graðanima mora biti obezbeðeno pravo da protestuju.\nMerkelova je odgovorila i na pitanje o moguæem mešanju Rusije tokom izbora u Nemaèkoj reèima da æe Berlin "odluèno reagovati ukoliko primeti bilo kakav èin mešanja spolja".\nNa drugoj strani, Putin je naveo da se Rusija ne meša u unutrašnja pitanja drugih nacija i primetio da je èudno da "novinari na èudan naèin donose zakljuèke iz obiènih glasina".\n"Nikada se nismo mešali ni u politièki život ni u politièke procese drugih zemalja. Voleli bismo da se niko ne meša u politièki život Rusije, ali nažalost, vidimo da se dešava upravo suprotno - godinama vidimo pokušaje uticanja na unutrašnje politièke procese u Rusiji", rekao je Putin, prenosi Tas.\nPredsednik Rusije je istakao da su spoljne sile pokušale da se umešaju u rusku politiku više puta proteklih godina, ukljuèujuæi nevladine organizacije.\nKancelarka Merkel je, na pitanje da li smatra da postoji pretnja od ruskog mešanja u nemaèku izbornu kampanju, rekla da "nije plašljiva osoba" i da bi se nepouzdanim informacija usprotivila - èinjenicama, navodi Rojters.\n"Znamo da je sajber kriminal meðunarodna pretnja...ali oèekujemo da nemaèki izbori proðu bez problema u tom smislu", rekla je ona.


Konkurs za obuku spasilaca na Adi Ciganliji - Grocka Info\nNaslovna Vesti Gradske vesti Konkurs za obuku spasilaca na Adi Ciganliji\nSpasilačka asocijacija Srbije i JP „Ada Ciganlija” raspisali su konkurs za program stručnog osposobljavanja prvog stepena. Konkurs je otvoren do 20. aprila. Spasilačka asocijacija Srbije i JP „Ada Ciganlija” pozivaju sve koji žele da postanu deo najuspešnijeg spasilačkog tima u zemlji, da se prijave na telefon 060/5770-065 ili putem sajta Spasilačke asocijacije Srbije www.spasioci.info. Kandidati koji žele da se prijave na konkurs moraju da imaju više od 18 godina, da budu državljani Republike Srbije, kao i da imaju minimum srednje obrazovanje, to jest četvrti stepen stručne spreme.\nSpasilačka asocijacija Srbije ima višegodišnje iskustvo u organizaciji i realizaciji obuka za spasioce na vodi. Obuku SAS-a do sada je uspešno prošlo preko 250 kandidata koji su radno angažovani na kupalištima širom zemlje. JP „Ada Ciganlija” je, kao i prethodnih godina, među najvažnije projekte za predstojeću sezonu uvrstilo rad na povećanju bezbednosti na kupalištu na Savskom jezeru. U saradnji sa Spasilačkom asocijacijom Srbije ovo preduzeće svake godine sprovodi programe obuke novih generacija spasilaca kojima se pruža prilika da brinu o bezbednosti posetilaca na popularnom „beogradskom moru”.\nPrethodni tekstLegalizacija tek za svaki deseti „divlji” objekat\nSledeći tekstSve što treba da znate o Pejpalu


RTS :: Od kovida do majmunskih boginja – i lažne vesti mogu ugroziti zdravlje\nDruštvo Od kovida do majmunskih boginja – i lažne vesti mogu ugroziti zdravlje\nsreda, 08. jun 2022, 16:36 -> 16:36\n"Prva je dezinformacija i to je u suštini lažna, netačna informacija. Druga je namerno širenje lažnih informacija i to je najopasnije i treća vrsta su glasine koje su često deo kulturnih verovanja i tradicije", objašnjava Salvi.\n"Infodemija je previše informacija i ljudi ne mogu da pronađu prave informacije kojih treba da se drže da bi zaštitili svoje zdravlje. U tom mnoštvu postoje i lažne informacije koje su najgore jer navode na pogrešne i štetne odluke. Lažna informacija nije ništa novo, ali je kovid obezbedio prostor za oluju infodemije, da se širi Evropom i svetom", ističe Kristijana Salvi.\n"Na početku je trebalo da imamo prave informacije da bi ljudi mogli da shvate šta je kovid i da počnu da se štite. Došlo je do razvoja infodemije kada je reč o nekim aspektima kovida, raznim sojevima kovida i onda su ljudi počeli da veruju, zbog lažnih informacija, da vakcine ne deluju na omikron. Zato smo morali brzo da delujemo i objasnimo da vakcine štite od teških oblika bolesti kod svih varijanti, pa i omikrona", kaže Salvi.\n"Sada kada imamo novu krizu majmunskih boginja postoji tim koji pregleda platforme i kanale i identifikuje informacije koje cirkulišu. Te informacije uzimamo za analizu koliko se šire, koliko se šire kredibilnim izvorima a koliko problem mogu da predstavljaju za javno zdravlje i tada delujemo", objašnjava Salvi.\n"Važno je da stvorimo savez i međusobno sarađujemo sa novinarima koji proveravaju činjenice. U Srbiji imamo sjajan projekat koji smo pokrenuli sa Univerzitetom u Beogradu i Udruženjem novinara. Mi kao SZO otkrivamo glasine, Univerzitet otkriva tačne poruke, a novinari ih plasiraju", objašnjava Kristijana Salvi.\n"Kada je reč o majmunskim boginjama one su se uglavnom povezivale sa seksualnom orijentacijom a to je i stigmatizacija određenih grupa. Želimo da obezbedimo tačne činjenice i objasnimo da majmunske boginje može da dobije svako ko je bio u kontaktu sa zaraženim", poručuje Salvi.


PARTIZAN TRAŽI PRVU POBEDU: Trener Olimpijakosa sa strahopoštovanjem govorio o crno-belima pred meč Lige šampiona - Vaterpolo, Ostali sportovi\nHotSport»Ostali sportovi»Vaterpolo»PARTIZAN TRAŽI PRVU POBEDU: Trener Olimpijakosa sa strahopoštovanjem govorio o crno-belima pred meč Lige šampiona\nPARTIZAN TRAŽI PRVU POBEDU: Trener Olimpijakosa sa strahopoštovanjem govorio o crno-belima pred meč Lige šampiona\nVladimir Kolarik| 2017-12-08T17:20:26+01:00\t8. dec 2017. 17:20|0 komentara|HotSport\nVaterpolisti Partizana gostovaće u subotu u Atini ekipi Olimpijakosa, u okviru četvrtog kola Lige šampiona.\nCrno-beli pružili su neke vrlo dobre partije u najelitnijem evropskom takmičenju, protiv znatno bogatiji i iskusnijih ekipa, međutim nisu nagrađeni pobedom.\nTrener srpskog šampiona, Stefan Ćirić, svestan je da njegov tim očekuje težak zadatak u Grčkoj jer se sastaje sa liderom i jedinom neporaženom ekipom Grupe A. Ipak nada se da njegov tim uz maksimalno zalaganje može do iznenađenja.\n-To je ekipa koja se nadograđuje godinama, iz sezone u sezonu je sve jača. Smatram da spada u najuži krug favorita za osvajanje pehara. U mečevima protiv Dinama i OSC-a pokazali smo da možemo da se nosimo sa jakim sastavima i da znamo da ih namučimo. Nadam se da ćemo u tome uspeti i u Atini i da ćemo se prikazati u mnogo boljem svetlu nego na prvom evropskom gostovanju, kod Juga u Dubrovniku. Kompletni smo i spremni za meč koji nam mnogo znači i u pripremama za finalni turnir Kupa Srbije, za nedelju dana u Bečeju- rekao je Ćirić u najavi utakmice.\nSa druge strane njegov kolega, Teodoros Vlahos, biranim rečima je godovio o Partizanu:\n-Partizan ima mlad tim i dolazi iz Srbije, jedne od najboljih svetskih škola. To je jedan od najvećih klubova u istoriji evropskog vaterpola. Moramo da poštujemo rivala, ali i naše napore., rekao je trener Olimpijakosa.\nUtakmica između Olimpijakosa i Partizana na programu je u subotu od 17:30 u Atini.\nTAGOVI: Partizan, olimpijakos, Vaterpolo Liga šampiona


Trebinje je područje sa velikim kapacitetom za proizvodnju voća i povrća za rusko tržiše, a ova mogućnost biće razmotrena na sastanku međuvladine komisije Ruske Federacije i BiH za saradnju na polju ekonomije i trgovine, koji je planiran ove godine.\nOvo je u Trebinju izjavio ambasador Ruske Federacije u BiH Petr Ivancov, nakon radnog sastanka sa gradonačelnikom Trebinja Mirkom Ćurićem.\n„Takođe, od velikog interesa bi bila i proizvodnja vina. Znamo da se kod vas prave odlična vina, koja su sigurno interesantna i za rusko tržište“, kazao je Ivancov, napomenuvši da se već velike količine voća i povrća proizvedenog u Republici Srpskoj uvoze na tržište Ruske Federacije.\nIvancov ističe da je za njega Trebinje jedan od najljepših i najperspektivnijih gradova regije.\n„Ruski turisti već dolaze ovdje. Dogovorili smo da ambasada ubuduće aktivno radi na promociji Trebinja, kao destinacije sa vjerski ali i drugi turizam“, istakao je Ivancov, dodajući da prostor postoji i za saradnju na polju kulture i obrazovanja.\nGradonačelnik Ćurić je kazao da je na sastanku razgovarano o modalitetima saradnje na polju turizma, kulture i poljoprivrede.\nU sve tri ove oblasti, dodao je on, postoji dosta prostora za saradnju, a sastanak je samo početak da se ona u narednom periodu unaprijedi.\n„Nastojaćemo da se povežemo sa određenim broj investitora, ljudi koji su zainteresovani za naše proizvode. Trebinje je prepoznatljivo po dobrom vinu i jedan od komentara bio je da bi u narednom periodu dobro bilo da iznađemo način kako bi povećali izvoz u Rusiji, a isto tako, da nađemo rješenja da ljudi iz Rusije investiraju ovdje – kako bi proširili trenutne kapacitete“, napomenuo je Ćurić.\nmirko curictrebinjepetr ivancov


Sutra počinje prolećno zasedanje Skupštine, deo opozicije ne dolazi na sednicu\n► Sutra počinje prolećno zasedanje Skupštine, deo opozicije ne dolazi na\nSkupština Srbije počeće sutra redovno prolećno zasedanje, a na dnevnom redu prve sednice je između ostalog, Predlog zakona o Centralnom registru stanovništva u kom će biti podaci građana iz različitih evidencija.\nI ova sednica će proteći bez dela opozicije koja je iz parlamenta izašla u znak solidarnosti sa građanima koji protesuju u Srbiji protiv aktuelne vlasti predvođene predsednikom Srbije Aleksandrom Vučićem.\nIz opozicije ističu da aktulena vlast urušava osnovne demokratske principe i institucije i onemogućava dijalog i raspravu u parlamentu.\nPoslanici koji ne prisustvuju sednicama održavaju konferenije za novinare u skupštinskom holu.\nZa dnevni red prve sednice su osim Predloga zakona o Centralnom registru, predložene iizmene i dopune Zakona o sredstvima za ishranu bilja i oplemenjivačima zemljišta, o bezbednosti hrane,o sredstvima za zaštitu bilja i o zdravlju bilja, koje je podnela Vlada Srbije.Pred poslanicima će biti i Predlog zakona o ugostiteljstvu, Predlog zakona o turizmu, potvrđivanje Ustava Međunarodne organizacije za civilnu zaštitu i prestanku važenja Sporazuma između Saveznog izvršnog veća Skupštine Socijalističke Federativne Republike Jugoslavije i Vlade Malezije o izbegavanju dvostrukog oporezivanja u odnosu na poreze na dohodak, sa Protokolom.\nNa dnevnom redu biće i odluke o izboru članova i zamenika članova odbora Skupštine Srbije, koji je podnela poslanička grupa Srpske napredne stranke.\nSkupština Srbije u ponedeljak, 22. jula počeće novu vanrednu sednici na kojoj će između ostalog razmatrati izbor Poverenika za informacije od javnog značaja izmene i dopune Zakona o...


Volkswagen Phaeton ide u penziju bez nasljednika - AutoNovosti.com\nVolkswagen će u martu 2016. godine da obustavi proizvodnju Phaeton modela nakon 14 godina prisustva na tržištu. Ova luksuzna limuzina koja je predstavljena davne 2002. godine sa ambicijom da konkuriše drugim njemačkim limuzinama visoke klase kao što je, na primjer, Audi A8. Nažalost, previsoka cijena i izuzetna konkurencija su učinili da Phaeton nikada ne doživi ozbiljan uspjeh na tržištu. Štaviše, Phaeton predstavlja najneisplativiji model u ponudi njemačke kompanije.\nPočetna cijena je jednostavno bila prevelika, jer je 90.000 EUR-a jednostavno za kupce bilo previše i oni su se radije okretali luksuznijim brendovima. Da ova priča nema srećan kraj postarala se afera sa dizel motorima koja je imala jak udarac na finansije Volkswagena. Kao posledica toga, projekat nasljednika Phaetona je ugašen, tako da novu verziju najvjerovatnije nećemo vidjeti sve dok se ime ovog neuspješnog projekta ne izbriše iz kolektivne svijesti.


POMOĆ DRVARU Organizacija “Srbi za Srbe” donirala medicinsku opremu\nOrganizacija “Srbi za Srbe” iz Srbije donirala je Domu zdravlja u Drvaru zaštitnu medicinsku opremu vrijednu oko 10.000 KM.\nKao pomoć u borbi protiv epidemije virusa korona, donirane su maske, rukavice, zaštitna odijela i sredstva za dezinfekciju.\nPredsjednik organizacije “Srbi za Srbe” Igor Rašula rekao je Srni da je pomoć donirana u okviru velike akcije “Borba protiv korone” koja je pokrenuta prošle godine.\nOn je dodao da je donacija obezbijeđena uz podršku kompanije “Top sors solušn” iz Beograda, koja se priključila akciji.\nRašula je naveo da je inicijativa za pomoć Domu zdravlja u Drvaru potekla od direktora te ustanove Dragana Praštala pošto je zdravstvena ustanova zapala u težak položaj usljed borbe sa virusom korona i velikog broja ljudi koji je svakodnevno tražio i očekivao neophodnu medicinsku pomoć.\n– Znajući za generalno tešku situaciju u kojoj živi srpski narod u Drvaru i ostalim kantonima Federacije BiH, nismo mogli da se oglušimo na ovu molbu i potrudili smo se da pomoć obezbijedimo u što kraćem roku – rekao je Rašula.\nU prethodnih nekoliko godina organizacija “Srbi za Srbe” pomogla je 22 porodice u Mostaru, Čapljini, Bosanskom Grahovu, Sanskom Mostu, Tuzli, Sarajevu, Glamoču, Bosanskoj Krupi, Bosanskom Petrovcu i Drvaru.\n– Ovo nije ni prva, a ni posljednja akcija pomoći naše organizacije u Drvaru i ostalim mjestima širom FBiH, pa se nadamo da ćemo uz pomoć naše crkve i dobrih ljudi nastaviti sa pružanjem neophodne materijalne pomoći ugroženim porodicama sa djecom, kao i našim insitucijama koje brinu o obrazovanju i zdravlju djece – naglasio je Rašula.\nIz organizacije “Srbi za Srbe” poručili su Srbima u Krajini da opstanu na vjekovnim ognjištima, da čuvaju srpsku kulturu, jezik, pismo i pravoslavnu hrišćansku vjeru.\n– Mi ćemo se potruditi da im pomognemo da unaprijede uslove u kojima njihova djeca odrastaju i pružimo mogućnost za pokretanje privredne proizvodnje i ekonomskog održivog opstanka. Djeca su naša budućnost – istakli su iz organizacije “Srbi za Srbe”.\nOvo je rodno mjesto Svetog Vasilija Ostroškog\nZanimljiv video sa RTNJA: Čovjek je na gitari zasvirao pjesmu “Da li si spavala”, a ponašanje VRAPČIĆA na njegovom ramenu uljepšaće vam dan(video)\nJedini stanovnik povratničkog sela: Živim kao vuk samotnjak, ali na svome\nSrbačkim đacima konobarska tacna draža od gimnazije


Pokrivenost uvoza izvozom 45,5 posto - Klix.ba\nPokrivenost uvoza izvozom 45,5 posto\n23.11.2009. u 15:12\nBiH je u oktobru ostvarila ukupan robni promet sa inostranstvom u vrijednosti od 1.635.000.000 KM, od čega se na izvoz odnosi 511 miliona KM ili 31,3 posto, a na uvoz 1.123.000.000 KM ili 68,7 posto, rekao je danas u Sarajevu direktor Agencije za statistiku BiH Zdenko Milinović.\nMilinović je na konferenciji za novinare istakao da je pokrivenost uvoza izvozom iznosila 45,5 posto.\nOn je rekao da je za deset mjeseci ostvaren izvoz u vrijednosti od oko 4. 559.000.000 KM što je za 20,4 posto manje u odnosu na isti period prethodne godine, dok je ostvaren uvoz u vrijednosti od oko 10.240.000.000 KM, što je za 26,3 posto manje u odnosu na uporedni period.\n"BiH je za deset mjeseci u robnom prometu sa inostranstvom ostvarila ukupan trgovački deficit u vrijednosti od 5.680.000.000 KM što je za 30,4 posto manje nego u istom periodu prethodne godine", rekao je on i dodao da je najveći deficit ostvaren u odjeljku nafta i naftni derivati u vrijednosti od 1.020.000.000 KM, što je za 35,4 posto manje nego u istom periodu prethodne godine.\nPrema njegovim riječima, najveći suficit za deset mjeseci ostvaren je u odjeljku električna energija u vrijednosti od 323 miliona KM što je za 104,9 posto više nego u uporednom periodu.\nMilinović je dodao da je za deset mjeseci najveće učešće u izvozu ostvareno u području prerađivačka industrija u vrijednosti od oko četiri milijarde KM, što čini 87,2 posto od ukupnog izvoza.\nOn je dodao da je najveće učešće u uvozu u posmatranom periodu ostvareno u području prerađivačka industrija sa ukupnom vrijednošću od oko devet milijardi KM, što iznosi 86,5 posto od ukupnog uvoza.\nMilinović je naglasio da se za deset mjeseci najviše uvozilo iz EU i to u vrijednosti od oko pet milijardi KM, što je 49,1 posto od ukupnog uvoza, a u a okviru zemalja EU najviše se uvozilo iz Njemačke i to u vrijednosti od oko milijardu KM.\n"Ako posmatramo robnu razmjenu sa glavnim trgovinskim partnerima BiH, onda je moguće uočiti da je najveći pad izvoza za deset mjeseci u odnosu na isti period prethodne godine ostvaren kod izvoza u Sloveniju u iznosu od 30,6 posto, Srbiju 22,3, Italiju 18,8 posto , Hrvatsku 18,4 i Njemačku 13,6 posto", napomenuo je Milinović.\nOn je dodao da je najveći pad uvoza zabilježen kod uvoza roba iz Hrvatske za 35,3 posto, Njemačke 30 posto, Srbije 27,2, Slovenije 22 i Italije 16,2 posto.\nMilinović je naglasio da se u oktobru najviše izvozilo u Srbiju i EU, a najviše se uvozilo iz Hrvatske i EU.\nprije 17h 3m 63


Leoni će zaposliti 2.200 radnika u novoj fabrici u Nišu - Niške vesti\nAutor: N1/Beta u Društvo 24. aprila 2018.\nU pogonu kompanije „Leoni“ u Nišu koji će sutra biti otvoren, do kraja godine biće zaposleno više od 1.600 radnika, a vrlo brzo nakon toga i svih planiranih 2.200, izjavio je gradonačelnik Niša Darko Bulatović\nOn je podsetio da je „Leoni“ u Nišu krenuo da radi sa pogonom u kome je najpre bilo angažovano 160 radnika.\n– Ukupna vrednost investicije ‘Leonija’ u Nišu iznosi 22 miliona evra. Država je pomogla otvaranje pogona otkupom zemljišta za izgradnju i isplatom subvencija toj kompaniji, rekao je Bulatović za agenciju Beta.\nPrema njegovim rečima, grad i država obezbedili su po polovinu sredstava potrebnih da se komunalno opremi prostor preko puta Kazneno-popravnog zavoda, na kome je „Leoni“ podigao fabriku.\nBulatović je rekao da će u Nišu do kraja godine, pored „Leonija“, pogone otvoriti i kompanije „IMI“, „Cumtobel“ i „Džonson elektrik“, a ukupan broj novih radnih mesta u tim kompanijama iznosiće oko 7.000.\n– Za grad Niš to će značiti povećanje budžetskih prihoda u narednim godinama od nekoliko stotina miliona dinara, s obzirom na to da preko 50 odsto budžetskih sredstava grada čine prihodi od poreza na zarade, izjavio je Bulatović.


Nova plesna trupa i predstava Nacionalne fondacije za igru | Adria Daily\nNalazite se na:Početna»Kultura»Nova plesna trupa i predstava Nacionalne fondacije za igru\nOd Snežana Subotić izbačeno\t 14. jula 2016. Kultura\nNacionalna fondacija za igru pokreće svoju trupu za mlade i profesionalne igrače, koji će uskoro početi sa radom na realizaciji originalnih koreografskih postavki. U razgovoru sa Ajom Jung, direktorkom Nacionalne fondacije za igru, saznala sam nešto više o predstojećim aktivnostima i komadima koji su u pripremi.\nU toku je priprema predstave „Stranac“ prema motivima istoimenog Kamijevog dela, u koreografiji istaknutog mladog umetnika Miloša Isailovića. Sa Milošem sam imala priliku da porazgovaram o komadu koji sprema, a saznala sam da se prva izvođenja predstave očekuju tokom leta na pojedinim inostranim festivalima, dok će beogradska publika moći da ga pogleda krajem novembra.\nOsim pripreme novog komada „Stranac“ Nacionalna fondacija za igru započela je saradnju sa poznatim hrvatskim koreografom Stašom Zurovcem, koji je našoj publici poznat po kreaciji kultnog beogradskog baleta „Ko to tamo peva“. On je trenutno angažovan na komadu u kojem će učestvovati učenice Baletske škole Nacionalne fondacije za igru. Nešto više o ovoj saradnji i planovima možete videti u nastavku.\nPrethodni članakUroš Šanjević: umetnik u prostorima realnijim od same realnosti\nSledeći članak Coca-Cola predstavila jedinstvenu seriju dizajniranih flasica u saradnji sa domaćim umetnicima


Autor: Jugmedia\t31.10.2017 03:50 pm\nPredsednik opštine Bela Palanka Goran Miljković i predstavnik organizacije Help Bane Stanojković, potpisali su Memorandum o razumevanju na projektu „Smanjenje siromaštva kroz mogućnosti zapošljavanja u cilju pristupanja Srbije Evropskoj uniji“ koji finansira Švedska agencija za međunarodni razvoj i saradnju Sida, a realizuje Help u saradnji sa Opštinom Bela Palanka.\nProjektom će biti obezbeđen bolji pristup tržištu rada za mlade Rome, Romkinje i druge ugrožene grupe stanovništva sa teritorije opštine Bela Palanka\nMemorandum definiše okvire saradnje na projektu čiji je opšti cilj aktiviranje preduzetničkog potencijala ugroženih kategorija stanovništva i njihovo socio-ekonomsko osamostaljivanje, u skladu sa demokratskim principima i vrednostima u procesu pridruživanja Srbije Evropskoj uniji.\n’’Memorandum omogućava sprovođenje projekta na teritoriji opštine koji pruža izuzetne mogućnosti za razvoj preduzetništva i smanjenje siromaštva. Projektne aktivnosti biće realizovane putem tri komponente: samozapošljavanje putem dodele grantova u opremi, zatim organizovanjem radne prakse kao i izgrađivanjem kapaciteta neformalnih sakupljača sekundarnih sirovina putem organizovanja različitih vidova obuka. Prva komponenta projekta podstiče samozapošljavanje i to je ono na čemu lokalna samouprava već radi kako bi pomogla našim sugrađanima da sami pokrenu sopstveni posao. Projekat podrazumeva i sprovođenje radne prakse za mlade do 26 godina starosti kod poslodavca. Nakon završene prakse, poslodavcima se pruža mogućnost da zaposle praktikante na period od minimum 12 meseci, gde će poslodavci imati mogućnost da dobiju donaciju u vidu opreme u iznosu od 2500 evra , po radnom mestu’’, rekao je Goran Miljković.\nMemorandum o razumevanju između opštine Bela Palanka i organizacije Help je prvi korak ka sprovođenju projekta a naredne projektne aktivnosti biće naknadno definisane Ugovorom o saradnji.\nProjekat ’’Smanjenje siromaštva kroz mogućnosti zapošljavanja u cilju pristupanja Srbije Evropskoj uniji“ realizuje Help od oktobra 2017. do septembra 2020. godine u 19 opština i gradova u Republici Srbiji. Projektom je , u svim ovim gradovima i opštinama, planirana dodela ukupno 310 grantova u vrednosti od 1500, 2400 i 3600 evra, kao i plaćeno stažiranje za 25 mladih bez zvaničnog školskog obrazovanja.\nBroj komentara: 723.10.2018


POGODIO KADA JE BILO VAŽNO Bogdanović otkrio zašto nije pogađao na početku utakmice /VIDEO/\nMAJSTOR JE MAJSTOR Dečački osmeh, zagrljaj sa Saletom i pogled košarkaškog maestra /VIDEO/\nAko se neko pitao da li je Bogdan Bogdanović igrač za velika dela, evo i odgovora - jeste! To je pokazao i kada je postao prvak Evrope sa Fenerbahčeom, a posebno sada prilikom plasmana u finale Evrobasketa pobedom nad Rusijom (87:79).\nSve je lepše i lakše posle velike pobede... “Orlovi” su ponovo zablistali, srušili su naši momci Tursku u paklenom ambijentu, a posle meča atmosfera u autobusu našeg tima bila je odlična. Kome je drago što je došao, a za koga je lopta okrugla i šta o trijumfu našeg tima kaže Nikola Kalinić saznajte u ekskluzivnom materijalu Blicsporta.\nBOGDAN, LUČIĆ, JOVIĆ Gde su košarkaši Srbije prema statistici? /VIDEO/\nKošarkaši Srbije grabe ka osmini finala Evrobasketa, a zauzimaju i zavidne pozicije što se tiče statistike. Prednjače Bogdan Bogdanović, Vladimir Lučić i Stefan Jović, što možete videti u emisiji Sport na Blic.\nDEBAKL BAŠ BOLI Hrvatima je toliko teško pao poraz da je Šarića nagrdio i rođeni otac\nŽeleli su mnogo, sanjali su medalju, ali... Ni ovoga puta nisu pokazali karakter, pa je reprezentacija Hrvatske završila Evropsko prvenstvo u osmini finala. Celu naciju je poraz od Rusa mnogo zaboleo, niko biranim rečima nije govorio o igračima, pa čak ni njihovi najbliži.\nKAD ČITAVA SLOVENIJA SKAČE Podvig u Carigradu - "ludo, istorijsko, zlato!"\nVeliko slavlje širom Slovenije počelo je čim je okončano finale Evrobasketa u kome je tamošnja reprezentacija savladala selekciju Srbije sa 93:85.\nHIT PRIČA I Srbija ima ski skakača!


Saveti - Pitali smo HR: Diploma ili iskustvo? - Infostud | NajStudent.com\nSaveti › Pitali smo HR: Diploma ili iskustvo?\nRanije smo pisali o tome koliko je „bitna diploma“ prilikom zapošljavanja i da li je potrebno imati određeno iskustvo prilikom apliciranja u kompanijama u Srbiji. Sada smo o tome razgovarali sa menadžerom ljudskih resursa (HR) kompanije Telenor, Ninoslavom Petrović. Ona nam je rekla da to koliko će diploma biti važna pri zapošljavanju određuju zahtevi pozicije za koju zapošljavaju.\nKako je ona rekla, za određene pozicije je važna, dok za neke nije.\n„U slučajevima kada kandidat poseduje relevantno iskustvo koje nadomešćuje formalno obrazovanje, ona nije od presudnog faktora. Međutim, ukoliko je potrebna ekspertiza u određenoj oblasti, diploma može biti jako važna“, objasnila je Petrović.\nNjihova kompanija je „otvorena“ za mlade i perspektivne ljude, naglasila je.\n„Primera radi, naš program plaćenih stručnih praksi zamišljen je tako da studentima poslednjih godina studija ili svršenim diplomcima pruži priliku da steknu znanja i iskustvo koje je dragoceno za dalji razvoj karijere, a neretko se dešava i da nakon prakse dobiju zaposlenje i ostanu u kompaniji“.\nGovoreći o radnoj biografiji, istakla je da je izgled veoma važan jer je CV „ujedno i prvo predstavljanje potencijalnom budućem poslodavcu“.\n„Može se desiti da kandidati izostave ključni detalj koji im može osigurati poziv na intervju, ili da se ključni detalj previdi u moru nepotrebnih informacija. Savet je da CV bude koncizno napisan i da se menja u skladu sa pozicijom za koju se kandidat prijavljuje“, rekla je ona. Dodala je da to zahteva trud kandidata, ali da ujedno govori poslodavcu o trudu koji je on spreman da uloži.\nGovoreći o vremenu koje se „utroši“ na pregledanje biografije, rekla je da je za prvi pregled jedne biografije dovoljno nekoliko minuta, ali da se prvi utisak o kandidatu na osnovu biografije formira već nakon dva minuta.\nNaravno, nismo mogli da „zaobiđemo večito“ pitanje da li je potrebno imati „vezu“ ili preporuku za zaposlenje, na šta smo dobili odgovor da je dobro imati preporuku, ali da nije i presudno.\n„Svaki kandidat prolazi proces selekcije pri čemu je neophodno da ispuni kriterijume pozicije. Pri tome, važno je da istaknemo da preporuku i ‘vezu’ ne treba poistovećivati“, naglasila je Petrović.\nKako je istakla, mehanizmi koje primenjuju i kompanijska kultura koju gaje ohrabruje zaposlene da preporuče dobre kandidate, ali uz poštovanje pune transparentnosti i otvorenosti u tom procesu kako bi osigurali ono što je osnovni zadatak, a to je da „najbolji kandidat dobije poziciju“.


Partizan pred FMP: Svi kao jedan (VIDEO)\nNakon kratkog odmora od utakmice protiv AEK-a, košarkaši Partizana usmerili su svu pažnju ka meču protiv FMP-a u hali "Aleksandar Nikolić" (subota, 19 časova).\nEkipa Aleksandra Džikića dočekuje 19. kolo ABA lige sa ambicijom da odbrani drugo mesto od izvesnih napada Cedevite i Budućnosti (13-5).\nU najavi utakmice, trener Partizana Aleksandar Džikić naglasio je da tim iz Železnika u poslednje vreme ima bolje rezultate i da stiže u "Pionir" kao ekipa iz sredine tabele.\nMeđu gostima biće i novajlija Ajzea Ostin, koji je na debiju pokazao da će mu sa fizičkog aspekta biti potrebno vreme, ali i da je veoma motivisan da svima što pre pokaže svoj talenat.\n"Postoji pomak u igri nekolicine njihovih igrača, sada imaju više samopouzdanja, igraju bolje i učinkovitije. Vrlo dobro trče, agresivni su na skoku, imaju iskusnog organizatore igre i sigurno će imati dodatni motiv protiv nas", rekao je šef struke crno-belih.\nSa druge strane, crno-beli nastupiće u istom sastavu kao i protiv AEK-a u Ligi šampiona - dakle bez Vanje Marinkovića, Frenka Robinsona, ali i bez Džamona Gordona, koji je u petak potpisao ugovor do kraja sezone.\n"Naš sastav će biti nepromenjen. Neki igrači još traže svoju igru posle pauze, ali verujem da ćemo pred našim navijačima dati sve od sebe. Utakmica je vrlo važna za obe ekipe, očekujem da se to vidi i na terenu", dodao je Džikić.\nMeč u hali "Aleksandar Nikolić" počeće u 19 časova, a karte će biti prodavane od 16.00 po ceni od 300 dinara (tribine) i 500 dinara (parter).\nDan pred meč, Partizan je na klupskim nalozima na društvenim mrežama objavio i video najavu, napravljenu povodom sutrašnjeg duela, pod nazivom: "Svi k'o jedan čekamo FMP!", uz muzičku podlogu iz pesme "Air Max", grupe Prti Bee Gee.


Sezonski grip se širi u BiH, epidemije za sada nema\nSezonski grip širi se u BiH, ali za sada je reč o sporadičnim slučajevima i nema epidemije, podaci su Zavoda za javno zdravstvo FBiH.\nIz Zavoda upozoravaju da se do kraja meseca očekuje povećan broj obolelih, kao što je slučaj i u susednim zemljama.\nPrema podacima Zavoda za javno zdravstvo FBiH, od oktobra do 7. januara zabeleženo je 10.347 obolelih od bolesti sličnih gripu, odnosno sa simptomima upale grla, curenja nosa, kašlja, slabosti, povišene temperature i bolova u mišićima.\nEpidemiolozi navode da grip ove godine kasni i podsećaju da je prethodnih godina najveći broj obolelih bio krajem januara i u februaru.\nZbog straha od širenja gripa, ali i epidemije morbila iz zemalja okruženja, Klinički centar Univerziteta u Sarajevu i Univerzitetski klinički centar Tuzla pooštrili su režim poseta, dok su posete u livanjskoj bolnici i bolnici u Mostaru zabranjene.\nU BiH u prošloj godini od gripa su umrla 23 lica, a nijedno od njih nije bilo vakcinisano, piše Avaz.\nGori na miniranom terenu: Požar iz Hrvatske proširio se na teritoriju Trebinja\nBUKTE POŽARI Gori u Trebinju, Bileći i Gacku, VATRA se spušta prema selima\nU Trebinju gori na više lokacija: Vatra se širi prema naseljenim mestima


BLIŽI SE TRENUTAK ISTINE: Čelnicima OVK je mesto na optužnici a ne među svedocima! • HAPPYTV.RS\nBLIŽI SE TRENUTAK ISTINE: Čelnicima OVK je mesto na optužnici a ne među svedocima!\nPredsednik skupštinskog Odbora za Кosovo i Metohiju Milovan Drecun smatra da je prvoj grupi bivših komandanata OVК, koja bi trebalo da ode u Hag, gde će biti saslušani pred Specijalnim sudom, mesto na optužnici, a ne na spisku svedoka.\nCilj salušanja bivših komandana OVК koji su pozvani u Hag je da utvrdi koliko dokaza ima i šta može sa tim dokazima da se uradi, kaže Drecun.\n- Neminovno se bliži trenutak kada će istina o užasnim zločinima, etničkom čišćenju, brutalnim ubistvima i silovanjima koje je počinila teroristička OVК-a da se sazna i to je najvažnije, pored toga da odgovorni budu procesuirani - zaključio je Drecun.\nPrema pisanju medija, do sada iz Specijalnog suda u Hagu pozive su dobili i komandant OVК Rustem Mustafa, Sami Ljushtaku, Sokol Dobruna, Nazif Mehmeti, Remzi Šalja, Safet Silun, Sulejman Seljimi, prva žena pripadnica OVК Raimonda Rear i drugi.


Naslovna Ostali sportovi Borilački sportovi VELIKA ŠTETA: Nina Radovanović bez polufinala!\nNina Radovanović poražena u Tokiju! (FOTO: Guliver)\nSrpska bokserka Nina Radovanović nažalost nije uspela da se plasira u polufinale Olimpijskih igara u Tokiju!\nNaša predstavnica je poražena u četvrtfinalu od Sijao Ven Huang iz Kineskog Tajpeha u ketegoriji između 48 i 51 kilograma.\nProtivnica naše Nine Radovanović je iskoristila prednost u visini da se odbrani od svih napada i tako ostvari pobedu na bodove.\nU prvoj rundi srpska bokserka je pokušala svojim agresivnim stilom da dobije “simpatije” sudija, ali su oni ovog jutra preferirali nešto drugo.\nPredstavnica iz Kineskog Tajpeha je vešto zaustavljala većinu napada Nine Radovanović i tako skupljala bodove.\nOdlučujući momenat na meču dogodio se u drugoj runidi, kada je Sijao Ven Huang dobila sve desetke, dok je srpska bokserka dobila sve devetke.\nU tećoj rundi Nina Radovanović nije uspela ozbiljnije da ugrozi protivnicu i tako je završila svoje takmičenje na Olimpijskim igrama u Tokiju u četvrtfinalu.\n🥊 Bokserka Nina Radovanović zaustavljena je u četvrtfinalu Olimpijskih igara, gubitkom meča u kategoriji 48-51kg, od protivnice iz Kineskog Tajpeja#Tokyo2020 #Boxing #SRB https://t.co/K8Zf86TbsO pic.twitter.com/hzsa6c09hM\nBez obzira na poraz ovo je bio odličan turnir za srpsku bokserku, koja je odličnim partijama uspela da dođe do osam najboljih.\nPrethodni tekstNEBESKI SKOK: Ivana Španović u finalu Olimpijskih igara!\nSledeći tekstŠPANOVIĆ ČUVA NAJBOLJE ZA KRAJ: Brišemo sve što je danas bilo, fokusiramo se na finale!\nSampion 2/08/21 15:40 At 2/08/21 15:40\nBorila se Nina,neverovatno,usla u istoriju boksa,ali steta sto nije iuspela da izbori medalju!!!!\nToma 1/08/21 21:10 At 1/08/21 21:10\nBorili su se borci ali nisu uspeli da izbore neku medalju.\nDi maria 1/08/21 11:39 At 1/08/21 11:39\nSvaka joj cast na borbi dala je sve od sebe , nije bila daleko od pobede ,delovala je nekako umorno .nije lose treba da bude zadovoljna\nStameni 1/08/21 16:58 At 1/08/21 16:58\nBaš tako, biće bolje na narednim OI u Parizu.


LEK ZA SVAKI PROBLEM! Prijatelji su više od svega, ali je veoma važan način na koji komuniciraš sa njima!\nIzvor: SrbijaDanas.com, 22.Nov.2020, 16:37\nKorišćenje interneta umnogome je olakšalo svakodnevni život, ali nas i odviklo od razgovora u četiri oka\nU današnjem vremenu, kada imamo toliko mogućnosti za komunikaciju preko interneta, različitih društvenih mreža, zaboravljamo na „stvarnu“ komunikaciju, komunikaciju sa „živom osobom“.\nU današnjem modernom dobu, kada imamo pregršt mogućnosti za komunikaciju putem interneta, društvenih mreža, neretko zaboravljamo na stvarnu komunikaciju, uživo, >> Pročitaj celu vest na sajtu SrbijaDanas.com << "oči u oči". Veoma je važno za svaku osobu na koji način komunicira sa svojim prijateljima i da li se to svodi samo na "četovanje"\nKako komuniciramo sa prijateljima? Smatramo li prijateljima one koji nam sve lajkuju ili su nam prijatelji oni sa kojima nam je veoma lepo i da pričamo uživo?\nDigitalno doba je omogućilo da ukoliko nekada nemamo vremena, svoja prijateljstva održavamo onlajn putem četova i društvenih mreža, ali naravno "živi razgovor" se ne može meriti sa bilo kakvim dopisivanjem. Za prijatelje uvek treba naći vremena, najviše za susrete i uživo razgovore, a naravno i u onlajn sferi.\nZa prijatelja uvek treba da budemo tu, da može sa stvarnom osobom da porazgovara, a ne samo virtuelno i putem četa. Upravo taj virtuelni svet može dovesti do nesporazuma, svađa, prekida prijateljstva.\nNajbolja kombinacija za komunikaciju sa prijateljima je oduvek bila "živa", a još je lepše što se sa prijateljima možete povezati i digitalno i sa njima deliti uspomene i putem interneta i društvenih mreža.


Marković: Šarić tek sad treba da se plaši - Vijesti.me\nMarković: Šarić tek sad treba da se plaši\n\_"Krivično djelo vezano za akciju \_"Balkanski ratnik\_" je učinjeno u Južnoj Americi i činili su ga kriminalci koji su se nalazili u Srbiji\_", rekao je Marković.\nCrnogorske službe nijesu bile od početka uključene u akciju "Balkanski ratnik" jer se ona nije ticala Crne Gore, kazao je ministar pravde Duško Marković.\nOn je odbacio primjedbe opozicije da je Crna Gora dozvolila da neki od optuženih za šverc heriona izbjegnu pravdi.\n"Krivično djelo vezano za akciju "Balkanski ratnik" je učinjeno u Južnoj Americi i činili su ga kriminalci koji su se nalazili u Srbiji. Tu operaciju su vodile američka i srpska služba jer ih se taj problem ticao. Crnogorske službe su uključene kada se pokazalo da je uključen i dio građana koji boravi u Crnoj Gori", kazao je Marković nakon što mu je Nebojša Medojević (PzP) prigovorio da su se državni organi "pravili ludi dok su se kriminalci družili sa državnim vrhom".\nMarković je, tokom rasprave o ratifikaciji sporazuma Srbije i Crne Gore o međusobnom izručivenju, odbacio optužbe o povezanosti državnog vrha sa kriminalcima. On je rekao da je Crna Gora sigurna i bezbjedna država, ističući da su to potvrdile međunarodne insititucije.\nMarković je rekao da droga zaplijenjena u akciji Balkanski ratnik nije trebala da završi u Crnoj Goru već u Južnoj Africi.\nMarković: Šarić nije siguran\nBivši direktor Agencije za nacionalnu bezbjednost uporno je ignorisao pitanje Predraga Bulatovića (SNP) gdje se nalazi Darko Šarić, konstatujući samo da optuženi za šverc droge nije siguran.\nMarković je kazao da Šarić tek sada treba da se plaši hapšenja, jer ga neće štiti ničije državljanstvo.\nMarković je odbacio Bulatovićevu opasku da vlastima u Srbiji i Crnoj Gori nije bilo u interesu izručivanje optuženih za organizovanog kriminala.\n"Mi još ne znamo ko je u crnogorskoj i srpskoj vlasti bio na platnom spisku Darka Šarića i omogućio da on izbjegne pravdi. Ovaj sporazum je u ovom trenutku farsa, jer ne proizvodi posljedice za kriminalce. Očigledno da u crnogorskoj vlasti ima onih kojima ne odgovora da ti ljudi budu pohapšeni", kazao je on, na šta je Marković odgovorio da Šarić tek sada treba da se plaši hapšenja, jer ga neće štiti ničije državljanstvo.\nMedojević naljutio Mugošu\nMedojevićeva opaska da državni organi treba da se bave informacijama da Miomir Mugoša u Podgorici ima 120 nekretnina, naljutila je gradonačelnika Podgorice koji je lidera PzP-a optužio da širi dezinformacije.\n"O mojoj imovini postoji karton i ako neko nađe nešto mimo toga onda meni ovdje nije mjesto. Kad pominjete kriminalce bolje da se pozabavite svojom proslošću, i kažete za koju ste službu radili i od koga dobijali novac. Znam ja ko vam je poklonio štampariju u kojoj ste štampali razglednicu "Ovo je sve njegovo", i to treba da vam je na čast", kazao je Mugoša aludirajući na predizbornu kampanju za lokalne izbore prošle godine.\nOpozicija i SDP protiv Sporazuma o zaštiti prava crnogorske manjine\nSkupština je završila raspravu o ratifikaciji Sporazuma o zaštiti prava crnogorske manjine u Hrvatskoj i hrvatske u Crnoj Gori. Poslanici opozicije i Socijaldemokratske partije pozvali su ministra za ljudska i manjinska prava Ferhata Dinošu da povuče taj dokument zamjerajući mu što njime štiti samo Crnogorce.\nDinoša je podsjetio da je sporazum prije dvije godine potpisao ministar vanjskih poslaova Milan Roćen, i da zakon treba da zaštiti samo Crnogorce u Hrvatskoj.\nPodsjećajući da je Crna Gora građanska država, Ervin Spahić (SDP) rekao je da ministarstvo ne smije favorizovati samo jedan narod.\n"Kada štitite samo Crnogorce u Hrvatskoj, ne znam ko će meni tamo kao Bošnjaku da garantuje prava ako ne matična država Crna Gora", pitao je Spahić, na šta se Dinoša branio da je sporazum potpisan prije nego je postao ministar.\nOn je podsjetio da je sporazum prije dvije godine potpisao ministar vanjskih poslaova Milan Roćen, i da zakon treba da zaštiti samo Crnogorce u Hrvatskoj.\nSkupština Crne Gore odbacila je prijedlog poslanika Nove srpske demokratije (Nova) Gorana Danilovića o formiranju nacionalnog ogranka za borbu protiv korupcije i organizovanog kriminala. Danilovićev zahtjev da se o formiranju novog skupštinskog tijela raspravlja na plenumu, nije imao podršku većine poslanika.\nsporazum Srbije i Crne Gore o međusobnom izručiven\nSada ste ga pravo uplasili BBBBBBUUUUUUU!!!!!!!\nMi kao dasmo Braca.Ljubite SARA\nMarkovic odgovorio jasno i glasno Bulatovicu,a Mugosa Medojevicu za njegovu \_"SVIJETLU\_" proslost. Lazima i dezinformacijama je prostor sve manji, jer argumenti su sve jaci i transparentniji. Markovic nastupa sa jasnim stavovima i istinom. Neki iz opozicije vise neznaju sto da pricaju,jer vide da neistini vise nema mjesta u crnogorskom drustvu.


Bejker: Istorija će pozitivno suditi o Ševarnadzeu\n61. državni sekretar SAD Džejms Bejker i Eduard Ševarnadze, predsednik Gruzije, u Tbilisiju, 2003. godine.\nU razgovoru za Glas Amerike, bivši državni sekretar osvrće se na nasledje svog političkog partnera iz perioda okončanja hladnog rata, poslednjeg ministra spoljnih poslova SSSR-a, Eduarda Ševarnadzea.\nPosle smrti bivšeg predsednika Gruzije i poslednjeg ministra spoljnih poslova Sovjetskog Saveza, Eduarda Ševarnadzea, Bejker je u Vašington Postu objavio autorski članak nazvan “Moj prijatelj – Eduard Ševarnadze.” Ševarnadze i Bejker, koji su krajem 80-ih saradjivali u nastojanjima da se okonča hladni rat, prema Bejkerovim rečima, od političkih protivnika vremenom su postali dobri prijatelji.\nU razgovoru za Glas Amerike, bivši državni sekretar, koji je danas počasni predsednik Instituta za javnu politiku Džejms Bejker u Teksasu, osvrnuo se na Ševarnadzeovo nasledje, posebno u svetlu današnje klime u Rusiji i previranja u bivšim sovjetskim republikama.\nBivši državni sekretar SAD Džejms Bejker ističe da je ključno nasledje Eduarda Ševarnadzea što je, zajedno sa bivšim sovjetskim predsednkom Mihailom Gorbačovom, odbio da primeni silu da bi sačuvao sovjetsku imperiju.\n“Mislim da, nažalost, Ševarnadze i Gorbačov danas nisu nimalo cenjeni u Rusiji. Razlog je što je tranzicija sa autoritarnog režima na demokratiju i slobodna tržišta veoma teška. Mnogim ljudima je u tranziciji, posebno njenim ranim danima, bilo gore nego pod autoritarnom komunističkom vladavinom. Tako da, dok mogu da razumem gledišta Rusa koji misle da su Ševarnadze i Gorbačov pustili Sovjetski Savez niz vodu kao drugu svetsku supersilu, ne slažem se sa tim. Mislim da je mnogim ljudima na svetu danas daleko bolje jer su ta dvojica bili spremni da doprinesu mirnom okončanju hladnog rata.”\nBejker ističe da su zahvaljujući tome, milioni u centraloj i istočnoj Evropi dobili mogućnost da iskuse slobodu, demokratiju i prednosti slobodnog tržišta.\n“Verujem da ljudi širom sveta žele slobodu – slobodu govora, veroispovesti, učešća u transparentnim i otvorenim poslovnim transakcijama, žele vladu koja će poštovati tu želju za slobodom. Mislim da duh slobode nije nešto što se može vratiti u bocu. Ne kažem da se to danas dešava u Rusiji, ali verujem da je ono što su Gorbačov i Ševarnadze uradili, iako se danas generalno osudjuje u Rusiji, bilo izuzetno važno za milione ljudi u centralnoj i istočnoj Evropi i mnogim bivšim republikama SSSR-a i ostaje tako i danas.”\nIako priznaje da su Ševarnadzeovi rezultati na položaju predsednika Gruzije manje nedvosmisleni, Bejker ističe da to ne sme da zaseni Ševarnadzeova dostignuća na mestu ministra spoljnih poslova SSSR-a. Ipak, odnosi SAD i Rusije su na najnižem nivou od vremena Hladnog rata posle izbijanja krize u Ukrajini. Na pitanje da li su SAD, posle pada Sovjetskog Saveza, propustile neku istorijsku priliku da pomognu Rusiji da uspostavi demokratske institucije, Bejker kaže da je lako spekulisati sa naknadnom pameću ali ipak izdvaja jednu šansu.\n“Treba imati u vidu da su 1991., kada je došlo do raspada SSSR-a, SAD bile u teškoj recesiji i same u lošem ekonomskom položaju. Moglo bi se reći da je tada trebalo da se uradi vise, pa čak i ranije, još posle kraja Drugog svetskog rata, ali lako je nagadjati kada znaš šta se dogodilo. Verujem da je postojala šansa možda 1993. ili 94, sa transformcijom NATO-a u više politički savez, da se dozvoli Rusiji da postane članica NATO-u. Ja sam čak napisao autorski članak o tome u Njujork Tajmsu, u kojem sam rekao da, ako Rusija zaista želi da prigrli demokratiju i slobodno tržište, za nju treba da bude mesta u NATO-u, čiji je karakter u to vreme bio više politički nego bezbednosni. Žao mi je što to nije učinjeno i mislim da je to možda propuštena šansa.”


05. 03. 2019 13:39\nUdruženje roditelja djece oboljele od malignih bolesti “Iskra” u saradnji sa Narodnim pozorištem Republike Srpske organizuje humanitarno veče folklora “U susret proljeću”.\nDRINIĆ - Manifestacija Veče folklora "Drinić kroz igru i pjesmu" biće održana u subotu, 22. decembra, u Driniću, u sali Osnovne škole "Drinić", sa početkom u 18 časova.\nPočinje 18. međunarodna smotra folklora\n24. 08. 2018 12:54\nDRVAR - Na 18. međunarodnoj smotri folklora "Amateri svome gradu" koja će od danas do nedjelje, 26. avgusta, biti održana u Drvaru učestvovaće 20 kulturno-umjetničkih društava iz zemlje i regiona, rekli su Srni organizatori.\n23. 08. 2018 19:27\nSedmi folklorni susreti "Slatina 2018"\n06. 08. 2018 15:16\nŠAMAC - Sedmi folklorni susreti "Slatina 2018" na kojima je nastupilo šest kulturno-umjetničkih društava iz BiH, održani su danas u Srednjoj Slatini kod Šamca.\nNa festivalu u Milićima pobjednici ansambli iz Grčke i Rumunije\n08. 07. 2018 08:38\nMILIĆI- Proglašenjem pobjednika i dodjelom nagrada u Milićima je sinoć završen 4. festival folklora i narodnog stvaralaštva pravoslavnih zemalja, koji je održan u okviru "Ljetnjeg festivala kulture i sporta Milići 2018".\n26. 06. 2018 08:48\nDOBOJ - U Doboju je održana Smotra folklora "Folkloraši svome gradu" na kojoj su, u okviru obilježavanja Dana grada - Vidovdana, nastupila kulturno-umjetnička društva iz ove lokalne zajednice.\nOdržani "Vidovdanski dani folklora"\n25. 06. 2018 10:23\nKOTOR VAROŠ - U kotorvaroškom naselju Maslovare održana je manifestacija "Vidovdanski dani folklora Maslovare 2018", na kojoj se predstavilo trinaest kulturno-umjetničkih društava iz Srbije i Republike Srpske u okviru kotorvaroškog kulturnog ljeta.\n16. 06. 2018 08:34\nKRUPA NA UNI - U Osnovnoj školi "Branko Ćopić" u Donjem Duboviku, administrativnom sjedištu opštine Krupa na Uni, održana je manifestacija "Zaigrajmo zajedno Ćopićevim stazama" na kojoj su nastupili članovi Kulturno-umjetničkog društva /KUD/ "Una" Novi Grad iz Donjeg Dubovika, Rudica i Dobrljina.


Predsednik Srbije Aleksandar Vučić izjavio je u utorak u Rimu da će inicirati da se u Italiji održi trilateralni sastanak sa državnim zvaničnicima Italije i Albanije, a cilj tog susreta bio bi da se tri države uvežu i dogovore u vezi sa učešćem u zajedničim projektima.\nVučić je novinarima nakon sastanka sa Matarelom rekao da će se uskoro čuti sa Edi Ramom, premijerom Albanije koja je, kako je ocenio, za Italijane bliska zemlja.\nOn je kazao da je Matarela više puta istakao da Srbiju doživljavaju kao stub stabilnosti, da očekuju nastavak dijaloga sa Prištinom i bolje odnose sa Albanijom.\nGovoreći o Kosovu, Vučić je naveo da će biti teško doći do rešenja za Kosovo.\n"Šanse su male, ali red je da pokušamo", istakao je predsednik Srbije navodeći da se do rešenja može doći samo dogovorom.\nDijalog sa albanskom stranom, prema njegovoj oceni, u srpskom je interesu.\n"Ja ću da zaradjujem za političku budućnosti koja donosi spas srpskom narodu na Kosovu i u celini", dodao je on.\nOn je ocenio da je unutrašnji dijalog važan sa Srbiju i dodao da Srbi traže odgovornost a "ne prazno junačenje".\n"Potreban nam je sveobuhvtan pristup i razgovor sa Albancima. Ako možemo možemo ako ne..bar su neki pokušali nešto da urade a da ne stave pare u svoje džepove", istakao je Vučić.\nPredsednik Srbije Aleksandar Vučić susreo se u odvojenim sastancima sa predsednikom Italije Serđom Matarelom i premijerom Paolom Đentilonijem.\nPodrška Italije evropskom putu Srbije, unapređivanje ekonomske saradnje i dolazak novih investicija sa Apeninskog poluostrva neke su od tema današnjih razgovora srpske delegacije sa italijanskim državnim vrhom, a predsednik Srbije je nakon tih razgovora rekao da očekuje još snažniju podršku Italije.\nVučić je tokom posete Rimu rekao da se nada da će još više italijanskih investitora doći u Srbiju. Premijer Đentiloni je istakao da Srbija i Italija imaju dobre ekonomske i političke odnose.\n"Nema potrebe za potvrdom činjenice da su naše dve zemlje dobri prijatelji, sa sjajnim ekonomskim i političkim odnosima. Taj odnos treba iskoristiti i za poboljšanje stanja u regionu", istakao je italijanski premijer Đentiloni, saopštila je pres-služba predsednika Srbije.


Zajedničkom akcijom Zavoda za javno zdravlje Valjevo, Службе polivalentne patronaže Doma zdravlja Valjevo i Crvenog krsta Valjevo, juče je na Gradskom trgu obeležen 24. mart – Svetski dan borbe protiv tuberkuloze. Podelom brošura i razgovorom sa prolaznicima, akteri ove zdravstveno promotivne aktivnosti želeli su da podignu informisanost i svest građana o značaju ranog otkrivanja tuberkuloze, pravovremenog započinjanja lečenja, sprečavanja daljeg širenje bolesti, ali i životnih stilova i higijensko-dijetetskog režima koji mogu doprineti da do bolesti uopšte ne dođe.\nU čitavom svetu od ove bolesti umre 1,5 miliona ljudi, a oboli od 8 do 10 miliona. Od svih slučajeva na evropskom tlu 80 odsto je u zemljama bivšeg Sovjetskog saveza i Rumunije. Što se tiče Srbije incidenca polako pada: 2003. godine bio je 41 oboleli na sto hiljada, a sada je taj broj znatno manji i imamo 17 obolelih, dok je cilj da se spusti na 14. Kolubarski okrug je iznad republičkog proseka sa 25 obolelih na sto hiljada stanovnika, ali taj broj je u opadanju, zahvaljujući prevenciji i edukaciji. Tuberkuloza je zarazna bolest koju izaziva bakterija (bacil) tuberkuloze. Infekcija se prenosi vazduhom, izuzetno retko na drugi način. Najvažniji izvor prenošenja infekcije su bolesnici sa plućnom tuberkulozom. Kada osoba sa nelečenom zaraznom tuberkulozom pluća kašlje, kija, smeje se ili govori, ona izbacuje u vazduh bacile zajedno sa kapljicama pljuvačke. Ove veoma male čestice dugo lebde u vazduhu i do prenošenja infekcije dolazi kada druga osoba udahne zarazne kapljice sa bacilima tuberkuloze.\nAko osoba ima dobru otpornost organizma, infekcija sa udahnutim bacilima se savlada u začetku i do bolesti najčešće i ne dolazi. Svega 10% inficiranih osoba će se kasnije u toku života razboleti od tuberkuloze, a najčešći razlog je pad otpornosti organizma izazvan stresom, neurednim životom, neuhranjenošću, lošim uslovima života, alkoholizmom, nekom dugotrajnom bolešću, HIV infekcijom, itd.Tuberkuloza se može pojaviti u bilo kom delu tela, ali najčešće se javlja u plućima. Najčešći simptomi plućne tuberkuloze su kašalj, nekad sa pojavom krvi u ispljuvku, povišena temperatura, noćno znojenje, gubitak apetita, mršavljenje i opšti osećaj slabosti. Dijagnoza tuberkuloze se postavlja na osnovu kliničkih i radiografskih nalaza, posebno rentgenskog snimka pluća, a potvrđuje se mikroskopskim nalazom bacila u biološkim materijalima i rastom kolonija bacila tuberkuloze na kulturama.


LG 5G telefon bi trebalo još više da olakša život korisnicima - Infobrif\nJedno od mnogih poboljšanja koje donosi 5G...\nObjavljeno 9.04.2019. u 14:12\nU debeloj senci lansiranja flagshipa Samsunga i Huaweija, daleko iza „kineske navale“, nekako je ostao LG sa njegovim sjajnim telefonima. Ti uređaji su jako pouzdani, V30 nosi titulu telefona za prave audiofile, ali kamera, baterija i ostalo bilo je tek nešto iza konkurencije, tako da telefoni ovog korejskog proizvođača nisu imali nešto čime bi se istakli, osim kvaliteta zvuka, koji ipak nije toliko važan većini korisnika.\nE, pa možda će se to sad promeniti. Ne drastično, naravno, ali prema najavama kompanije, vlasnici V50 ThinQ 5G, koji bi trebalo da izađe u petak, će imati osećaj da imaju pravog ličnog asistenta. Naime, kako prenosi Korea Herald, najnoviji uređaj kompanije imaće izuzetno prilagodljive AI funkcije.\nLG navodi da će korisnicima ovog telefona život biti lakši jer je veštačka inteligencija trenirana da „razume“ okolnosti u kojima radi. Kao primeri, navodi se da će se kada se korisnik parkira i izađe iz automobila telefon oglasiti da ga podseti da fotografiše parking mesto.\nKada se vlasnici ovog telefona voze gradskim prevozom, telefon može da se oglasi da ih upozori da im se približava stanica da je ne bi propustili.\n„U vreme 5G-a, u kome korisnici šalju i dobijaju mnogo veće količine podataka, LG-ov 5G telefon ima opciju da ljudima obezbedi preciznije i brže, ali i sigurnije informacije“, preneo je Herald saopštenje kompanije.\n5GAILGmobilni telefonimobilni uređajiTechThinQ V50


Obilježena godišnjica formiranja Odreda policije za specijalne namjene „Lasta“\nU organizaciji Udruženja veterana odreda policije za specijalne namjene „Lasta“ danas je počelo obilježavanje 28. godišnjice od formiranja Odreda policije za specijalne namjene „Lasta“.\nTim povodom je delegacija, koju su između ostalih činili i predstavnici Općine Centar, obišla mezarja i groblja gdje su se polaganjem cvijeća, učenjem Fatihe, te minutom šutnje na dostojanstven način sjetili poginulih pripadnika najodlikovanije jedinice, u odnosu na broj pripadnika, koja je branila grad i državu Bosnu i Hercegovinu, kao dio Oružanih snaga Republike Bosne i Hercegovine.\nPrema utvrđenom protokolu, a u skladu sa stanjem izazvanim pandemijom koronavirusa, delegacije su prvo obišle šehidsko mezarje Kovači, nakon toga su posjetili Gradsko groblje „Lav“ i katoličko groblje „Sveti Josip“ gdje su ukopani poginuli pripadnici ovog odreda.\nTokom proteklog rata i agresije na Bosnu i Hercegovinu 56 pripadnika ovog Odreda je poginuo tokom borbenih dejstava. U ime Općine Centar, načelnika dr. Nedžada Ajnadžića i Općinskog vijeća cvijeće su položili njegov savjetnik Dževad Bećirević i Adis Adilović iz Službe za boračko-invalidsku, socijalnu zaštitu i društvene djelatnosti Općine Centar.\nKako su naveli nekadašnji pripadnici Odreda „Lasta“ tokom ovih dana miješaju se osjećaji tuge i ponosa.


U finalu jubilarnog 10. turnira ''Igraj fudbal, živi život'' Sarajevo pobijedilo Široki Brijeg i stiglo do trećeg trofeja\nPiše: M.D.A. 13.06.2021\nPROMO U finalu jubilarnog 10. turnira ''Igraj fudbal, živi život'' Sarajevo pobijedilo Široki Brijeg i stiglo do trećeg trofeja\nJubilarni 10. turnir pod nazivom "Igraj fudbal, živi život" U-17\nJubilarni 10. turnir pod nazivom "Igraj fudbal, živi život" U-17 okončan je danas finalnom utakmicom Sarajevo – Široki Brijeg. Bordo tim je slavio rezultatom 2:1. Golove za koševski tim postigli su Duranović i Lamadžem, dok je za tim sa Pecare pogodio - Baškarad. Po prikazanoj igri u protekla tri dana Bordo tim je sasvim zasluženo dotakao vrh i stigao do trećeg trofeja na ovom turniru. Sada su se izjednačili sa Željezničarom po broju osvojenih turnira, a osim dva sarajevska kluba turnir su još osvajali: Rad, Crvena zvezda, Vardar i MTK iz Budimpešte.\nJubilarni 10. turnir pod nazivom "Igraj fudbal, živi život" U-17 Foto: Tim Profesional\n13.06.2021 u 00:00


Fabio Kapelo - Blic Sport\nFudbaleri Juventusa su četvrti put uzastopno ispali iz Lige šampiona. Od finala 2017. godine u kom ih je savladao Real Madrid rezultatom 4:1, a dvostruki strelac bio upravo Ronaldo - Italijani su dva puta ispali u četvrtfinalu i dva puta u šesnaestini finala.\nItalijanski stručnjak osvrnuo se na tretman Milana prema legendama kluba, Zvonimriu Bobanu i Paolu Maldiniju.\nKako mediji navode Matjas De Liht je veoma blizu transfera u Juventus, a nekadašnji trener tog tima i selektor kineske fudbalske reprezentacije Marčelo Lipi je govorio samo pohvalno o holandskom štoperu.\nKAD SE LEGENDA POKLONI MIHI "Radi neverovatan posao u Bolonji, spreman je za VELIKI KLUB!"\nNaš trener Siniša Mihajlović čini čuda na Apeninskom poluostrvu... Preuzeo je Bolonju u veoma teškom momentu u kom se klub nalazio i uspeo je da trgne poljuljanu ekipu. I ne samo to, već se nalazi veoma blizu obezbeđivanja opstanka u elitnom rangu italijanskog fudbala.\nFabio Kapelo najavio je da će Real Madrid napraviti bum na tržištu u letnjem prelaznom roku.\nČuveni italijanski fudbalski trener Fabio Kapelo izjavio je nešto što neće oduševiti napadača Juventusa Kristijana Ronalda.\nSVE JE MOGLO DA BUDE DRUGAČIJE Mesi je bio već viđen u Juventusu, a onda ga je SPASIO ovaj čovek!\nProslavljeni italijanski strateg Fabio Kapelo jedan je od stručnjaka koji je rano primetio talenat Lionela Mesija. Argentinac ne prestaje da ga oduševljava, a bivši trener Juventusa je otkrio i priču od koje strahuje svaki navijač Barselone - Mesi u dresu nekog drugog velikana.\nLegendarni italijanski fudbalski stručnjak Fabio Kapelo rekao je da je uprava Real Madrida pogrešila što je prodala Kristijana Ronalda. On navodi da je to jedan od glavnih razloga što Madriđani ove sezone ne igraju na očekivanom nivou.\nSlavni Italijan Fabio Kapelo odlučio je da stavi tačku na izuzetno uspešnu trenersku karijeru i sada će raditi kao TV voditelj.\nKAD DON FABIO PROGOVORI Kapelo o Ibrinom razbijanju prozora i Ronaldovoj kilaži\nItalijanski trener Fabio Kapelo otkrio je da Zlatan Ibrahimović po dolasku u Juventus nije bio ni blizu fudbalera kakav je postao i na slikovit način opisao kakav je šut imao.\nVRATIO SE DON FABIO Poziv iz Kine prekinuo Kapelovu penziju\nFabio Kapelo je, posle 23 meseca otkako je dobio otkaz na mestu selektora Rusije, ponovo trener. Ovaj sedamdesetogodišnjak će raditi u Kini gde je potpisao ugovor sa Điangsuom, pretposlednjim timom tamošnjeg prvenstva posle 12 odigranih, od ukupno 30. kola.\nKAD INTEROVE GAZDE POZOVU Kapela iz penzije vraća plata od 10 miliona evra\nFabio Kapelo bi posle 23 meseca otkako je dobio otkaz na mestu selektora Rusije mogao opet da se vrati trenerskom poslu, i to u Kini.\nUPOZORENJE JUVENTUSU Kapelo: Mesi u krizi? Šalite se, pa on je fudbalski Pavaroti\nProslavljeni italijanski trener Fabio Kapelo smatra da Juventusu neće biti lako protiv Barselone u četvrtfinalu Lige šampiona i najveću opasnost po "staru damu" vidi, dabome, u Lionelu Mesiju.


Brnabić: Borel odličan kandidat za visokog predstavnika za spoljnu politiku EU | EurActiv Serbia\nBrnabić: Borel odličan kandidat za visokog predstavnika za spoljnu politiku EU\nPredsednica vlade Srbije Ana Brnabić izjavila je 29. avgusta da je šef španske diplomatije Žozep Borel odličan kandidat za visokog predstavnika za spoljnu i bezbednosnu politiku EU, da će biti objektivan i da će Srbija u njemu imati dobrog sagovornika "koji će biti u potpunosti posvećen pronalaženju dugoročnog rešenja za normalizaciju odnosa Beograda i Prištine".\n"On nosi mnogo veći kredibilitet i legitimitet nego što su imali neki raniji visoki predstavnici za spoljnu i bezbednosnu politiku EU", rekla je premijerka za TV Pink.\nOcenila je da su neverovatne priče članica EU, koje su priznale nezavisnost Kosova, da Borel neće biti neutralan zato što njegova zemlja nije priznala jednostranu proglašenu nezavisnost Prištine.\n"On nije pristrasniji nego bilo ko ko dolazi iz zemlje koja je priznala nezavisnost Kosova. To je potpuno nelegitiman argument. On će biti jednako objektivan i balansiran kao i bilo ko drugi", rekla je premijerka Srbije i dodala da je Borel vrsan političar, koga cene jer je direktan, operativan, pragmatičan, koji u svakom smislu može da pomogne Evropskoj komisiji.\nSmatra i da se onima koji su priznali Kosovo može reći da su pristrasni, pa da je zbog toga moglo da se kaže i za Federiku Mogerini da je bila pristrasna, jer je njena zemlja priznala Kosovo.\nBrnabić se nada da će imenovanje Borela biti potvrđeno u Evropskom parlamentu.\n"To bi bilo dobro za EU, a on bi bio jednako dobar sagovornik za Beograd i Prištinu", kazala je predsednica vlade.\nDodala je da nova Evropska komisija, o čemu je pričala sa Borelom tokom boravka u Španiji, mora da bude posvećena vladavini prava i insistira da Priština primeni postignute dogovore.\nPodsetla je da Briselski sporazum nisu potpisali samo Beograd i Priština, već i visoka predstavnica u ime EU.\nBrnabić je naglasila i da EU mora da insistira na striktnom poštovanju Sporazuma o stabilizaciji i pridruživanju.\n"Znam koliko mi kao vlada Srbije vremena i energije posvećujemo da se pridržavamo svake reči i svakog zareza tog sporazuma i koliko pažnje tome pridaje Evropska komisija. Tako, na primer, oko državne pomoći, koliko moramo da dokazujemo da nema državne pomoći za Er Srbiju, Železaru", kazala je premijerka.\nPodsetila je da je istovremeno Priština prekršila taj sporazum uvodenjem takse na robu iz centralne Srbije, ali i da EK, koja ima mehanizme i mora da reaguje na takve odluke, to nije uradila, što znači da svako može da krši sporazum bez posledica.\nOna je najavil i da će tokom septembra imati niz sastanaka sa svetskim zvaničnicima, među kojima je istakla zvaničnu posetu Nemačkoj i razgovore sa kancelarkom Angelom Merkel.\nRekla je i da će se 2. septembra u Švajcarskoj sastati sa predsednikom te zemlje, a nakon toga ide u Luksemburg, gde će se sastati sa premijerom Gzavijeom Betelom i velikim vojvodom Anrijem.\nZatim će 12. septembra prisustvovati sastanku Višegradske grupe u Pragu, a nakon toga će ići u Nemačku.\n"Radujem se i počastvovana sam pozivom u zvaničnu posetu Nemačkoj, jer ću imati priliku da razgovaram sa Merkel. Ona nikada neće postati nedovoljno relevatna figura u Nemačkoj, ona ima mnogo znanja i iskustva i ja imam ogromno poštovanje prema njoj", rekla je Brnabić.\nNajavila je i da bi, ukoliko do kraja septembra Španija formira vladu, predsednik vlade te zemlje mogao bi prvi put da poseti Srbiju.\nFoto: Beta/Kancelarija za saradnu sa medijima Vlade Srbije/Slobodan Miljević


Honda Jazz sa osvojenih 5 Euro NCAP zvezdica uskoro u Srbiji\nAuto Autor:Nova13. nov. 202012:42\n“Honda jazz e:HEV”, koja je u Evropi predstavljena sredinom ove godine, osvojila je maksimalnih pet zvezdica u najnovijoj rundi bezbednosnih testova Euro NCAP, koji sada imaju još više novih strogih procena. Mali gradski model se u Srbiji očekuje početkom 2021. godine, kada će biti poznata i cena.\nNovi “jazz” je dostupan isključivo sa hibridnim pogonom, i opremljen je najsavremenijim bezbednosnim sistemima. Naime, to je prvi Hondin model u Evropi sa centralnim prednjim vazdušnim jastukom u okviru standardne opreme.\nVazdušni jastuk je ugrađen u naslon sedišta vozača i otvara se između vozača i putnika, ublažavajući moguće direktno sudaranje sa glavom saputnika na prednjem sedištu u slučaju bočnog udara.\nNovi vazdušni jastuk je jedan od deset koliko ih se nalazi u modelu “jazz e:HEV”, a među njima je takođe i „i-side“ sistem vazdušnog jastuka na zadnjem sedištu.\nOvaj jedinstveni vazdušni jastuk dvostruke strukture, ugrađen u naslon zadnjeg sedišta, aktivira se kako bi zaštitio putnike pozadi od udara u vrata i C-stub u slučaju bočnih sudara.\nPasivni bezbednosni elementi dopunjeni su Honda SENSING aktivnim tehnologijama, koje služe za asistenciju vozaču i koje sada obuhvataju i poboljšanu kameru šireg ugla sa višom definicijom.\nHonda SENSING je deo standardne opreme u svim modelima Honde, a između ostalog obuhvata i adaptivni tempomat, održavanje vozila u saobraćajnoj traci, kao i upozorenje na približavanje ivici puta.\nHonda Legend biće prvi model koji sam zaobilazi druga vozila\nTa procena nalaže da se sile udarca usmere na one delove strukture vozila gde se energija može efikasno i bezbedno apsorbovati, tako da kabina sa putnicima ostane što više netaknuta, kao i da se putnici ne izlažu naglom kočenju koje može biti opasno. Obe ove funkcije moraju da budu istovremene kada dođe do sudara.\nTestovi, takođe, sada obuhvataju širi raspon procene bočnog sudara, a istražuju i bezbednost nakon samog sudara. Standardi primenjeni na autonomne sisteme za hitno kočenje takođe su revidirani, dok se testovi sada obavljaju i na sistemima za upozoravanje vozača.\nbezbednostEuro NCAPHondahonda jazz


Jelena Milošević: Vreme je da prekinemo sa strahovima\nTanjug 22. aprila 2022. 10:09\nBEOGRAD – Gošća nove epizode video serijala Tanjug Reflektor bila je slikarka i dizajnerka Jelena Milošević, koja je govorila o dobijanju nagrade „World Focus Award 2022“ i nominaciji za „Busineš Woman Award 2022“.\nMilošević je rekla da njeni radovi mogu videti u svetskim galerijama i da je to verovatno bio input za nagrade, od kojih joj je „World Focus Award 2022“ nedavno uručena u hotel u Hajat u Beogradu.\n„Veći deo života sam bila po svetu i izlagala po svetskim galerijama. Na taj način sam bila u prilici da moje radove vide poznate ličnosti sveta, od princa od Monaka, porodice Cepter, koji su kolekcionari moje umetnosti, Opra Vinfri, porodica Mendela, naš veliki kolekcionar Dušan Petrović“, rekla je Milošević.\nMilošević je naglasila da je slikarka i dizajnerka, da su njena stakla prepoznatljiva i da se kolekcija njenih stakala nalaze i u Narodnom muzeju u Beogradu.\n„Kada neko poseduje dizajnerski nerv onda ne može da radi jedan segment umetnosti“, istakla je umetnica.\nMilošević je objasnila da slike radi svojom specijalnom kombinovanom tehnikom sa dodatkom svetlucavog praha koji daje život slici.\n„Kako se pomerite slika zaživi i zaista je kompatibilna sa staklom“, rekla je Milošević.\nOna je najavila da će u aprilu sledeće godine napraviti veliku multimedijalnu retrospektivnu izložbu u velikoj galeriji Doma vojske u Beogradu.\nPrema njenim rečima, to će biti svojevrsni prerformans, a naziv „Svetkovina“ govori o njenoj želji da „prekinemo sa svim strahovima, da se volimo, ponovo da se radujemo, ponovo da bude oda radosti i života ljubavi“.\n„Mnogo smo propatili poslednjih godina. Ovo sunce me inspirisalo da kreno dalje“, navela je Milošević.\nUmetnica trenutno radi na projektu Zapis porodice Petrović u Orašcu, koji bi trebalo da bude gotovo do maja, a obuhvata sve segmente umetnosti od vajarskih dela do pravoslavnih ikona i govori „o našem podnevlju kroz istoriju, Karađorđeviće, Obrenoviće, do današnjih dana“.\nPrema njenim rečima,drugi projekat, čiji je jedan deo završen, radi za art haus porodice Cepter na Dedinju i „mnogo dobro izgleda“.


OVE NEDJELJE OKO OMANOVCA: „Šumska biciklijada“ i dječja biciklistička utrka – Grad Pakrac\n– OVE NEDJELJE OKO OMANOVCA: „Šumska biciklijada“ i dječja biciklistička utrka\nObjavljeno 15 rujna, 2021 od\tGrad Pakrac\tu Novosti\nNa obroncima šumovitog Psunja, na uređenom Bike parku Omanovac, a u organizaciji Udruge CRO OUTDOOR, ove nedjelje 19. rujna 2021. godine bit će organizirana prava biciklistička poslastica za velike i male – „Šumska biciklijada“.\nBiciklijada koja počinje od 10 sati bit će održana na XC biciklističkoj kružnoj stazi „Kuna“, koja je ukupne dužine 6,3 kilometara, staza je široka oko 3 metra, te nema većih uspona ni nizbrdica. Ukupna dužina biciklijade je oko 7 kilometara, te ćete sudionici cijelim putem imati priliku uživati u predivnoj prirodi kroz šumovite predjele oko izletišta Omanovac.\nOd 14 sati biti će održana i dječja biciklistička XC utrka za uzrast djece od 10 do 14 godina. Start i cilj je izletište Omanovac, sama staza je izvrsno označena i potpuno sigurna za vožnju .\nOsiguran je obrok za sve sudionike, a moguć je i najma e bicikla uz prethodnu najavu.


Održana 34. sednica Republičke izborne komisije – KRUŠEVAC.LINK\nOvde si trenutno: Home / POLITIKA / Održana 34. sednica Republičke izborne komisije\nOdržana 34. sednica Republičke izborne komisije\nPrigovori Miloša Markovića iz Beograda zbog nepravilnosti u postupku sprovođenja izbora i utvrđivanja rezultata na biračkom mestu broj 16. u opštini Кnić i na biračkom mestu broj 27. u opštini Ćuprija su odbijeni.\nPrigovori Miloša Markovića iz Beograda zbog nepravilnosti u postupku sprovođenja izbora i utvrđivanja rezultata na biračkom mestu broj 11. u opštini Bačka Palanka i na biračkom mestu broj 11. u gradu Zrenjaninu su usvojeni, te se izbori za predsednika Republike na tim biračkim mestima poništavaju, a birački odbori raspuštaju i imenuju novi. Na ovim biračkim mestima ponovljeno glasanje će se održati 11.aprila 2017.godine.\nRepublička izborna komisija je odlučivanje o prigovoru Raše Nedeljkova iz Beograda zbog nepravilnosti u postupku sprovođenja izbora i utvrđivanja rezultata na biračkom mestu broj 10. u gradu Кraljevu odložila za narednu sednicu.\nPredsednik Republičke izborne komisije Vladimir Dimitrijević je podsetio da je u Кomisiju do sada pristiglo 45 prigovora, kao i da je rok za njihovo podnošenje istekao 3.aprila u 20 časova.\ndr Vojislav Šešelj – 158,904 glasova ili 4,51 odsto\nNenad Čanak – 39.670 glasova ili 1,13 odsto\nDirektor Republičkog zavoda za statistiku dr Miladin Кovačević rekao je da prema statističkoj proceni odluke Republičke izborne komisije po prigovorima neće doneti statistički bitne promene u procentu osvojenih glasova na izborima za predsednika Republike.\nTag izbori RIK sednica\n10. Festival srednjoškolskog tetra


ULOŽENO VIŠE OD 30 MILIONA EVRA\n29.11.2018. 10:27h 29.11.2018. 13:49h\nPrvi pogon korejske kompanije Eseks Jurop počinje sa radom u Zrеnjaninu, samo osam meseci otkako je postavljen kamen temeljac.\nFabrika će proizvoditi emajlirane bakarne žice, a pre svečanog otvaranja istu su obišli prеdsеdnik Srbijе Alеksandar Vučić, zajedno sa ministrom privrede Goranom Kneževićem, predsednikom pokrajinske vlade Igorom Mirovićem i gradonačelnikom Zrenjanina Čedomirom Janjićem.\nPredsednik je rekao da je veoma srećan što se otvara još jedna fabrika, jer je to od ogromnog značaja za našu zemlju.\n"Veoma sam srećan, zbog činjenice da pre samo 6 meseci ovde bila livada i ljudi su nas u čudu gledali kada smo rekli da postoji nada da za pola godine otvorimo fabrikju koja će zaposliti 160 ljudi i ostvariti 132 miliona evra doprinos izvozu", rekao je Vučić i dodao:\n"Ono što me posebno raduje je to što mnoge korejske kompanije razmišljaju o dolasku i da investiraju u Srbiji. Dolazak korejskih investitora znači novu fazu u našem razvoju", rekao je Vučić.\n"Država je pomogla investiciju koja je velika, ovo je tek trećina, ona je vredna preko 30 miliona evra, da bi Srbiju zaposlili još više, da bi naši ljudi imali budućnost i razmišljali o budućnosti svoje dece. Prosečna plata neto u ovoj fabrici biće 90.000 dinara. To je znato više iznad proseka i želim više ovakvih fabrika", istakao je predsednik.\nOn je požeo zaposlenima i rukovodstvu srećan rad i zahvalio korejskim investitorima što su došli u našu zemlju.\nPredsednik je takođe naglasio da je u trećem kvartalu ove godine najviša stopa zaposlenosti u svojoj istoriji, odnosno najmanja stopa nezaposlenosti u istoriji.\n"I neka smo samo malim delom tome doprineli, time možemo da se ponosimo", rekao je on.\nVučić je poručio da nas to obavezuje da čuvamo mir i stabilnost, da se borimo za ekonomski napredak naše zemlje, a to možemo uz podršku prijatelja investitora i uz marljiv rad naših radnika.\nU izgradnju fabrike uloženo je više od 30 miliona evra, a da je planirano da se u fabrici zaposli oko 160 ljudi.


Počela distribucija laptopova i tableta u okviru projekta „Premošćavanje digitalnog jaza u Srbiji za najugroženiju decu“ - Moja učionica\nOprema se distribuira u okviru projekta „Premošćavanje digitalnog jaza za najugroženiju decu“, a događaju su prisustvovali državni sekretar Ministarstva prosvete, nauke i tehnološkog razvoja Ivica Radović, šef Delegacije Evropske unije u Srbiji, ambasador Sem Fabrici i direktorka UNICEF-a u Srbiji Dejana Kostadinova.\nDržavni sekretar Ivica Radović ukazao je da je jedan od prioritetnih ciljeva Ministarstva prosvete, nauke i tehnološkog razvoja jednako pravo i dostupnost obrazovanja za sve, bez diskriminacije.\nTokom epidemije virusa KOVID i nastave na daljinu posebnu pažnju posvetili smo uključivanju što većeg broja dece iz osetljivih grupa u sistem obrazovanja kroz individualizovan pristup, ali i nabavku opreme u saradnji sa različitim donatorima. Kroz ovaj projekat obezbedili smo kompjutere i tablete za digitalne biblioteke, a više od 2000 uređaja biće distribuirano školama i biće dostupni učenicima. Osim toga, školama će biti podeljeni i laptopovi za oko 200 pedagoških asistenata, kako bi time obezbedili bolji pristup učenju na daljinu za najugroženije učenike“, rekao je Radović.


Gradiska.com - Svečano otvoreni objekti u Kruškiku i Vrbaškoj\nčetvrtak, 29 oktobar 2020 19:21\nMultifunkcionalni objekat u Kruškiku i Društveni dom u Vrbaškoj svečano je otvorio i predao mještanima na upotrebu srpski član Predsjedništva BiH Milorad Dodik.\nOn je rekao da svaka mjesna zajednica treba da ima jedna ovaka savremeni objekat kao što je ovaj u Kruškiku, jer je značajan za duštveni život stanovnika.\n„Drago mi je što vidim napredak u Gradišci i što u ovom vremenu ne dolazimo da obećavamo da ćemo nešto uraditi, neko vršimo inventuru urađenog i govorimo o tome na koji smo se način odgovorno ponašali u proteklom vremenu”, rekao je Dodik.\nU izgradnju ovog objekta, koji je bio dugogodišnja želja mještana Kruškika, iz gradskog budžeta uloženo je 324 000 KM.\n“Gradska uprava je prepoznala tu potrebu i pretvorila u razvojni projekat i danas smo u prilici da pokažemo da ispunjavamo zahtjeve građana. Grad Gradiška je prepoznao ulogu Savjeta mjesnih zajednica i u prethodne četiri godine obezbijedio sredstva za rekonstrukciju još 15 društvenih domova”, rekao je Zoran Adžić, gradonačelnik Gradiške.\nRekonstruisani Dom kulture u Vrbaškoj koji je ranije bio u izuzetno lošem stanju najviše će koristii članovi KUD Mirko kolo. Vrijednost ove investicije je 424 000 KM.\n“Gradska uprava je, podržana od srpskog člana Predsjedništva BiH i Vlade Republike Srpske, to prepoznala i odlučila da obnovi i dogradi društveni dom koji ima 400 kvadratnih metara, sa salom za manifestacije i prostorijama za rad Savjeta mjesne zajednice i drugih organizacija“ kaže Zoran Adžić, gradonačelnik Gradiške.\nSrpski član Predsjendištva BiH Milorad Dodik je rekao da je u ovom kraju mnogo toga urađeno rekonstruisani su putevi, napravljena je škola i sportska dvorana sredstvima Vlade RS,te da čitav kraj poprima novu dimenziju.\n„U Vrbaškoj je vidljivo da je Kulturno-umjetničko društvo „Mirkovo kolo“ centar okupljanja i društvenih zbivanja.Zbog toga su i zaslužili da imaju ovakav jedan objekat, koji će koristiti djeca, omladina, ali i oni stariji. Ovo je lijep primjer organizacije mjesne zajednice, koji treba i drugi da slijede“ rekao je Milorad Dodik, srpski član Predsjedništva BiH.\nIz gradskog budžeta za rekostruciju i izgradnju mjesnih zajednica na području Gradiške izdvojeno je 2,5 miliona KM.\nViše iz kategorije: « Dodik posjetio PMP „Jelšingrad” u Gradišci\tŠest pacijenata na respiratoru u Bolnici Gradiška »


Karla del Ponte: Ratko Mladić uslov za pregovore početkom oktobra\n01 septembar, 2005\nGlavni haški tužilac Karla del Ponte usprotivila se danas početku pregovora između Srbije i Crne Gore i Evropske unije o stabilizaciji i pridruživanju početkom oktobra, dok je general Ratko Mladić još na slobodi.\nU polusatnom govoru koji je održala u Bernu na Konferenciji o miru i ljudskim pravima u jugoistočnoj Evropi, ona je objasnila da bi time bila potvrđena karta za nekažnjivost. Ona je rekla da sumnja da NATO i evropske snage u Bosni i Hercegovini mogu da pronađu Radovana Karadžića, ali da to mogu da učine Beograd, Podgorica i Banja Luka.\n"U Rusiji se krije još jedan haški optuženik - general policije Vlastimir Đorđević", rekla je glavni haški tužilac i pozvala Evropsku uniju da zadrži stroge uslove za priključenje novih članica Uniji, kako se ne bi ponovile greške kod prijema zemalja u Savet Evrope. Ne mogu da odbacim mogućnost da čak i neki delovi međunarodne zajednice više vole da neke stvari ostanu sakrivene. Nisu svi u svijetu zainteresovani da vide Karadžića i Mladića pred Tribunalom", ukazala je ona.\nKarla del Ponte je pozvala Hrvatsku da pojača napore za otkrivanje i hvatanje generala Ante Gotovine i ocenila da bi se početak pristupnih pregovora s Evropskom unijom negativno odrazio na te napore.\n"Hrvatska mora konačno da pojača svoje napore da locira i uhapsi Antu Gotovinu. Očigledno je da će Hrvatska učiniti još manje da ga locira čim počnu pregovori s Evropskom unijom", kazala je Del Ponte.\nOna je pohvalila "dobro artikuliranu i doslednu politiku Unije" prema zemljama jugoistočne Evrope, ističući da su izgledi za priključenje Uniji "motor promena" u tim zemljama.\n"Bez snažne podrške Evropske unije radu Haškog tribunala sprovođenje pravde na Balkanu bio bi žalostan neuspeh. Hrvatska i posebno Srbija i Crna Gora, sarađivale su s Tribunalom samo zahvaljujući međunarodnom pritisku", precizirala je Del Ponte.\nOna je navela da saradnja te dvije zemlje nije savršena i potpuna, ali da su ozbiljna poboljšanja u poslednjih godinu i po, rezultat dobro artikulirane i dosljedne politike Evropske unije. Del Ponte je kritikovala Hrvatsku zbog stvaranja mitova i "selektivnog sećanja" na ratna zbivanja iz 90-ih godina.\nKarla del Ponte je napomenula da je u avgustu obeležena 10. godišnjica operacije Oluja, kao velike herojske oslobodilačke akcije hrvatskih snaga, dok su zločini počinjeni tokom i nakon nje spomenuti samo marginalno.\n"Više od 100 hiljada srpskih civila bilo je prisiljeno da ode, a više stotina je ubijeno, da ne pominjemo pljačke i uništavanje imovine koje je povratak izbjeglica učinilo gotovo nemogućim", istakla je Del Ponte.\nSkup u Bernu organizovalo je švajcarsko Ministarstvo inostranih poslova.\nBeograd: Izjava Karle del Ponte loš signal\nPredsednik Privredne komore Srbije Slobodan Milosavljević smatra da je svaka najava o mogućem odlaganju nepovoljna za Srbiju i predstavlja ozbiljno upozorenje Vladi premijera Vojislava Koštunice da zemlja još nije na evropskom putu. Početak pregovora sa Evropskom unijom treba da bude veliki dan za Srbiju i da predstavlja uspešan rezultat reformiskih napora koji su započeli krajem 2000. godine, kaže Milosavljević i naglašava da je značajan rast izvoza privrede Srbije poslednjih meseci između ostalog posledica i blagonaklonog stava tih zemalja prema našim nastojanjima da uspešnjijim ekonomskim pokazateljima obezbedimo lakši pristup Evropskoj uniji. Ne treba da zaboravimo, upozorava Slobodan Milosavljević, da su najveći investitori u Srbiju ove godine došli iz zemalja Evropske unije i da će oni i dalje pratiti logiku svojih Vlada. Zato svaka najava da može doći do odlaganja početka pregovora o pridruživanju Evropskoj uniji loša je za Srbiju čak i ako se tako loše najave ne ostvare, zaključio je Milosavljević.\nA visoki funkcioner Pakta za stabilnost jugoistočne Evrope i bivši šef diplomatije Srbije i Crne Gore Goran Svilanović ocenio je da je izjava glavnog tužioca Haškog tribunala Karle del Ponte namenjena zvaničnicima Evropske unije, NATO saveza i Sjedinjenih Američkih Država s porukom da ne odustanu od zahteva da se u Hag privedu ratni lideri bosanskih Srba Ratko Mladić i Radovan Karadžić. Karla del Ponte želi da završi svoj posao i za to traži podršku međunarodne zajednice, kaže Svilanović i izražava uverenje da međunarodna zajednica ima efikasne mehanizme kojima će naterati Vladu Srbije da ispuni svoje međunarodno preuzete obaveze čak i ako počnu pregovori o pridruživanju Evropskoj uniji. Mislim da je srpskoj Vladi stalo da pregovori sa Unijom počnu i verujem da će ona nastojati da u Hag isporuči optužene za koje međunarodna zajednica veruje da su na teritoriji Srbije, zaključio je Svilanović.\nŠef Delegacije Evropske komisije u Beogradu Žozep Ljoveras kaže da nije nemoguće da pregovori Srbije i Crne Gore o Sporazumu o stabilizaciji i pridruženju Evropskoj uniji počnu u oktobru, a na pitanje da li će početi i ako Ratko Mladić ne bude izručen Tribunalu, Ljoveras je rekao da ne želi da prejudicira odluku.


Pavle Bašić 帕夫莱·巴希奇 kolektivno\nOn je izjavio i da “Evropa nije supermarket. Evropa je zajednička sudbina. Ona biva oslabljen u trenutku kada prihvati da njeni principi mogu biti odbačeni. Zemlje u Evropi koje ne poštuju pravila treba da se suoče sa političkim posledicama. A tu se ne radi samo o tenziji i rasprama na potezu istok-zapad Evrope.”. Dodao je i da će “Sa svima razgovarati s poštovanjem, ali (zarad tih dobrih odnosa) neću dovoditi u pitanje evropske principe, solidarnost ili demokratske vrednosti. Ukoliko bi Evropa prihvatila (odustajanje od njenih osnovnih vrednosti), to bi značilo da je slaba i da je već prestala da postoji.”


NAJVIŠE NOVCA ZA ARSENAL FEST - Glas Šumadije\nNaslovna > Kultura > NAJVIŠE NOVCA ZA ARSENAL FEST\nNAJVIŠE NOVCA ZA ARSENAL FEST\n18/04/2019 532Ostavi komentar na NAJVIŠE NOVCA ZA ARSENAL FEST\nGrad Kragujevac će u 2019. godini sredstvima iz budžeta grada, u visini od 28 miliona dinara, finansirati odnosno sufinansirati realizaciju 53 projekta i manifestacija u kulturi. Odluku o tome donelo je Gradsko veće na danas održanoj sednici, nakon razmatranja izveštaja komisije o sprovedenom Javnom konkursu. Ukupno je pristiglo 94 predloga od čega je Komisija posebnim aktom kao neblagovremene i nepotpune odbacila 16, dok su dva predlagača odustala. Ukupno su tražena sredstva u iznosu 86,1 milion dinara, a odobreno je 28 miliona dinara.\nNakon stručne analize i ocenjivanja Komisija je u skladu sa Pravilnikom donela Listu bodovanja i rangiranja programa, projekata i manifestacija sa predloženim iznosom finansijskih sredstava. Minimalan broj bodova koji je Komisija utvrdila kao nepohodan za dodelu sredstava je 40.\nNajviše sredstava 10,7 miliona dinara opredeljeno je za Arsenal fest, zatim za Operu Imaneo 1,3 miliona i manifestaciju Susreću se sela Šumadije za čiju je realizaciju odobreno milion dinara. Za koncertnu sezonu Udruženja građana Convivium musicum i Udruženja Kragujevački orkestar odobreno je po 900.000. Za 28. Internacionalni festival umetnika harmonike, 6. Internacionalni festival kamerne muzike Convivium musicum i 20. jubilarni Internacionalni džez festival iz budžeta grada biće izdvojeno po 800.000 dinara.\nKomisija je procenila da su svi projekti predloženi za finansiranje usklađeni sa opštim interesom u kulturi, ciljevima i prioritetima konkursa, da poseduju kvalitet, sadržajnu inovativnost i kapacitete potrebne za realizaciju, kao i da mogu imati pozitivan uticaj na kvalitet kulturnog života grada. Komisija smatra da je veoma značajno podržati programe visoke umetničke vrednosti koji se uspešno realizuju već dugi niz godina i koji su već obeležili Kragujevac na kulturnoj mapi Srbije, ali i regiona. Takođe, podržani su i atraktivni i lepo osmišljeni projekti, koji pored umetničkog imaju i značajan komercijalni potencijal.\nIspod crte, odnosno sa manje od 40 bodova je 21 projekat, koji po mišljenju Komisije zavređuju pažnju, ali nisu u dovoljnoj meri obrazloženi, ubedljivi i ekonomični.\nNovčana sredstva u iznosu od 1,8 miliona dinara raspodeliće se za sufinansiranje projekata u oblasti kulture, bez javnog konkursa, koji ispunjavaju uslove utvrđene zakonom i koji se nisu mogli unapred planirati.\nTagovi: Arsenal fest Convivium musicum\nRADNIČKI I ZVEZDA U REPRIZI SPEKTAKLA KUPA\nMIROSLAV ALEKSIĆ: SVE PRIČE ISPRIČANE SA MAJOM GOJKOVIĆ, NEMA VIŠE RAZGOVORA S NJOM


Zašto su Srbiju uporedili sa Trećim rajhom, a Slobodana Miloševića sa Adolfom Hitlerom?\nZašto su Srbiju uporedili sa Trećim rajhom, a Slobodana Miloševića sa Adolfom Hitlerom?\nMuzej Nirnberškog suđenja finansirala je Nemačka država, a pored Nirberškog procesa predstavljen je i Međunarodni sud za ratne zločine u Ruandi. Memorijalni muzej Nirnberškog suđenja nedavno je predstavio novu postavku u kojoj su bivši predsednik SR Jugoslavije i srpsko rukovodstvo prikazani kao jedini krivci za zločine na teritoriji bivše Jugoslavije. Vlada Srbije nije na ovo reagovala, kao i naučne i druge institucije, jer se neprimereno i drsko poistovećuje režim Adolfa Hitlera i odanost nemačkog naroda III Rajhu od 1933-1945. godine sa ulogom Slobodana Miloševića i vrha države Srbije u građanskim sukobima na tlu bivše Jugoslavije od 1991-1999 godine.\nMilošević i Srbija su postali po autoru izložbe isto što i III Rajh i Hiteler. Ova opasna poređena imaju duboki smisao da bi se opravdala agresija na Srbiju 1999. od strane Nemačke i NATO, da bi se aboliralo učešće Nemačke, EU i SAD u raspadu bivše Jugoslavije, i da bi se opravdao razlog za priznavanje Kosova i otcepljenje od Srbije kroz priznanje većine država EU 2008 godine. Dakle reč je o smišljenom nekrofilnoj političkoj pornografiji autora izložbe uz odobrenje nemačke države koja stoji iza finansiranja Muzeja. Miloševića krivica u Haškom tribunalu nije utvrđena, niti doneta presuda njegovom smrću, a puštanje optuženog bivšeg predsedniak Srbije Milana Milutinovića iz Haga dokazuje da Srbija ne može biti svrstana da bude u muzeju u Nirnbergu.\nAutori izložbe „Međunarodni sudovi, od Nirnberga do Haga“ su pored njegove slike postavili i veliki poster sa parolom „genocid na Kosovu“, iako nije ni bio optužen po ovom pitanju. Na izložbi su napravljene „paralele“ između Nirnberškog procesa i Haškog tribunala, navedene pojedinosti o Srebrenici bez korištenja riječi „genocid“, te prikazane, kako stoji, „brutalne akcije srpskih vojnih snaga“ u BiH i na Kosovu. Pravljenje ovakvih izložbi ima jasnu poruku. Definisati Srbiju kao glavnog krivca za rat na Balkanu, i tretirati je kao državu “pariju” koja treba da bude sankcionisana gubitikom svoje teritorije Kosova i Metohije i dugotrajnim ekonomskim i političkim ucenama i pritiscima.\nTakva politika se nameće kao vid mišljenja u EU o Srbiji i otežava se otvaranje puta Srbije ka EU i normalnom razvoju države.Istovremeno se šalje poruka i u Republiku Srpsku da potpisani Dejtonski sporazum, gde su Srbija i Milošević bili garant ne predstavlja više ključni dokument, već real-politika SAD i NATO, i interesi Nemačke na Balkanu. Srbija je na različite načine već osuđena iako nije bilo pravnih presuda na Međuanrodnom krivičnom sudu. Poliitčka i medijska igra izolacije i svrstavanja Srbije kao “lošeg momka” u Evropi je odraz novog “hladnog rata” zasnovanog na nemoći međunarodnog prava i upotrebe globalne sile zbog geopolitičkih interesa.\nPotreba Nemačkih struktura i autora izložbe da izjednači Nirnberški proces sa Haškim tribunalom nema ni pravnog, moralnog,a ni istorijskog osnova. Reč je da Nemačka ne bude sama na tabli svetskog zla učinjenog u vreme III rajha i II svetskog rata. Srbija treba da joj bude “nadkompezacija” za kraj 20 veka da i ona bude na “tabli” svetskog-evropskog zla. Ćutanje srpske vlade, ministarstva spoljnih poslova, ambasade Srbije u Nemačkoj i političkih državnih struktura ukazuje na vid političkog i nacionalnog autizma, nedostatka odgovornosti i hrabrosti pre svega pred sadašnjim generacijama koje ne pampe Miloševića i sukobe na prostoru bivše Jugoslavije, da se odbrani čast države i naroda i da istorijski komentar. Iznad bilo kakvih saveza i učlanjena postavljanje ovakvih izložbi vređa nacionalno i ljudsko dostojanstvo svakog pristojnog građanina Srbije. Da li to vređa vladu Srbije treba ih pitati?.


Cvijanović: Svaki čovjek i institucije zajedno rade na stabilnosti i napretku Srpske\nNaslovna/Društvo/Cvijanović: Svaki čovjek i institucije zajedno rade na stabilnosti i napretku Srpske\nPredsjednica Republike Srpske Željka Cvijanović istakla je danas da je 9. januar – Dan Republike veliki dan za Srpsku i da tim povodom institucije pokazuju odnos prema ljudima koji su ostvarili dobre rezultate, doprinijeli razvoju i promovisali Republiku Srpsku.\n– Svima čestitam 9. januar – Dan Republike i želim da živimo u dobroj, stabilnoj i razvijenoj Republici Srpskoj. Ono što danas imamo mnogo je bolje u odnosu na ono što smo imali u vremenu iza nas, ali sam sigurna da ovo što danas imamo nije ni blizu dobro onome što ćemo imati u budućnosti – rekla je Cvijanovićeva u obraćanju na svečanoj dodjeli odlikovanja zaslužnim institucijama i pojedincima u Banjaluci.\nOna je istakla da svaki čovjek i institucije zajedno rade da bi Srpska bila stabilna i uspješnija.\n– Želim vam zahvaliti što ste došli da uveličamo ovaj dan i primite priznanja, te da zajedno iskažemo poštovanje prema naporima koje ulažemo kao zajednica da bismo je učinili još boljom i prosperitetnijom. Bilo je mnogo izazova, ali ja vjerujem u Srpsku u kojoj uspjeh svakog pojedinca postaje uspjeh cijele zajednice i u kojoj se sa uspjehom Republike može identifikovati svaki pojedinac – naglasila je Cvijanovićeva.\nOcijenivši da je do sada mnogo postignuto, Cvijanovićeva je zahvalila odlikovanima što su u svojim oblastima dali maksimum.\n– Na republičkim institucijama je da priznamo te napore i da iskažemo poštovanje prema vama – rekla je Cvijanovićeva.\nOna je navela da će 9. januar – Dan Republike i ove godine biti obilježen ponosno i dostojanstveno.\n9. januar Dan Republike odlikovanja odnos Uspjeh\nTrivićeva čestitala završetak školske godine\nDnevni horoskop za 24. juni 2019: Biku dan za uspone, Lavu kreću finansije na bolje, Strijelca muče sumnje…\nPAVIĆEVA ŽAOKA DODIKU Šta je pozadina izjave lidera DNS da sa SDA nema koalicije, ni države


Intervju sa direktorom JP Toplana Dejanom Vukovićem: Ključno je aktiviranje izvora geotermalne vode\nKraj godine je period kada se sumiraju rezultati, analizira kakva je bila protekla godina i šta je od planiranog urađeno. S obzirom na to da je nakon promene lokalne vlasti došlo i do promene direktora u javnim preduzećima i ustanovama, u JP Toplana na tu funkciju je imenovan Dejan Vuković. U novogodišnjem intervjuu za Bečejski mozaik Vuković je govorio o zatečenom stanju u ovom preduzeću, o onome šta je urađeno otkako je on na čelu preduzeća i kakvi su planovi za narednu godinu.\nVuković je rekao da situacija u Toplani može da se posmatra sa više strana.\n„Kada bismo se upoređivali sa drugim toplanama u Srbiji, moglo bi se reći da je stanje zadovoljavajuće, ali ako se izdvojeno posmatra bečejska Toplana u tom slučaju bi se moglo konstatovati da stanje u preduzeću nije zadovoljavajuće. Ako posmatramo u kakvom stanju se nalazi energetski sektor, od Elektrovojvodine, Srbijagasa, do svih toplana, moglo bi se reći da je bečejska Toplana dobra, jer generalno gledano imamo problem u kompletnom energetskom sektoru. Javno preduzeće Toplana ima svoje probleme, najviše zbog toga što je mreža stara i imamo dosta gubitaka na mreži, sledeći problem su nam i kotlarnica, efikasnost kotlova, to je tehnička strana problematike. Da bi se to sređivalo potrebne su velike investicije. Što se tiče finansijskog dela, tu je osnovni dug za gas koji imamo prema Srbijagasu, tako da ni tu nismo izuzeci u odnosu na druge toplane, naš dug je trenutno oko 80 miliona dinara. Sa druge strane imamo i određena sredstva koja mi potražujemo, to je oko 35 miliona dinara po poslednjem pregledu“, rekao je Vuković.\nDirektor Toplane je rekao da se pripremaju planovi za rešavanje problema.\n„Nakon završetka grejne sezone planiramo rekonstrukcije i nastojaćemo da za to obezbedimo novac. Namera nam je da za početak radimo na saniranju i na rekonstrukciji mreže, zatim na automatizaciji podstanica, da uradimo optimizaciju procesa proizvodnje, kotlarnice, postrojenja podstanica sa mrežom. Ono što je ključno za naredni period u radu Toplane je aktiviranje izvora geotermalne vode i korišćenje geotermalne vode u sistemu daljinskog grejanja. U toku je izrada studije opravdanosti korišćenja vode. Studija treba da pokaže da li je to ekonomski isplativo. Mislim da će studija to i pokazati, s obzirom na to da je njena izrada u završnoj fazi i da pratim taj proces. Realizacija tog projekta iziskuje i dodatna ulaganja jer izvor možemo da povežemo na postojeću mrežu, a postojeću mrežu treba da prilagodimo tom novom izvoru. Nadam se da ćemo, ako ne u trogodišnjem, onda četvorogodišnjem periodu to i napraviti i taj izvor geotermalne vode da stavimo u funkciju i korisnicima obezbedimo i kvalitetnije i jeftinije grejanje“.\nVuković je rekao da je za studiju izvodljivosti iz opštinskog budžeta obezbeđeno 3,5 miliona dinara i da ona treba da bude završena do kraja godine.\nŠto se tiče obezbeđivanja novca za realizaciju projekta povezivanja geotermalnog izvora na sistem daljinskog grejanja, Vuković je rekao da tu ima više mogućnosti.\n„Za te namene sredstva mogu da se obezbede na više načina, najbolje bi bilo kroz donacije jer su sredstva nepovratna, ali sa druge strane postoje i kreditne linije i povoljni kreditni aranžmani pošto se radi o obnovljivom izvoru energije. Postoji dosta mogućnosti da se sredstva obezbede, ali je najbitnija ekonomska računica koja će pokazati da je ta investicija ekonomski opravdana, isplativa, i ako se uzme kredit sa razumnim rokom otplate, treba 4-5 godina da bi se ta investicija vratila. O tome ćemo pričati kad dođemo u tu fazu, jer studija je samo jedan korak, a sledeći je izrada projektno-tehničke dokumentacije, zatim glavnog projekta, sređivanje dozvola i zakonske regulative i svega ostalog što investiciji prethodi“, objasnio je Vuković.\nOn je napomenuo da bi za grad najbolje bilo kada bi se te dve investicije, izgradnja banje i povezivanje geotermalnog izvora na sistem daljinskog grejanja, radile paralelno, jer bi se tada pokazala bolja opravdanost iskorišćenja tog izvora za daljinsko grejanje.\nNa pitanje da li bi u slučaju povezivanja geotermalnog izvora na sistem daljinskog grejanja Toplana u potpunosti bila okrenuta ka tome ili bi rad Toplane na gas ostao ako alternativna mogućnost, Vuković je odgovorio: „Ukoliko bi Toplana prešla na geotermalni izvor, ostao bi i dosadašnji način rada na gas, jer izvor nema dovoljan kapacitet da pokrije 100 odsto korisnika, već oko 50 procenata.“\nPrva faza rekonstrukcija magistralnog vrelovoda urađena je 2010. godine, tada je rečeno da se radi dokumentacija za sledeću fazu.\n„Mi planiramo izradu projektno tehničke dokumentacije, naravno i rekonstrukciju tog voda prema Malom ritu i još nekih poveznih vodova, jer treba dovesti mrežu u stanje da može da prihvati izvor geotermalne vode. Jedan deo mora da se rekonstruiše, onaj koji je u najlošijem stanju. Vodimo evidenciju havarija i znamo koji je deo mreže u najlošijem stanju. Prethodnu sezonu Toplana je završila sa gubitkom od preko 80 kubika na dan. U periodu od 1. avgusta do početka grejne sezone uspeli smo da saniramo mrežu i da je dovedemo u održivo stanje, smanjili smo gubitke na oko 20 kubika dnevno. Bilo je oko 15 havarija i curenja na mreži koje smo otklonili, tako da smo s te strane spremno ušli u grejnu sezonu. Naravno, ne znamo šta će da se desi u narednom periodu, uvek može da se pojavi nova havarija, ali smo spremni za otklanjanje. Svrha našeg postojanja je da obezbedimo grejanje i to ćemo i da uradimo“, rekao je Vuković.\nŠto se cene daljinskog grejanja tiče, direktor Toplane je rekao da je ona ostala ista i da nije u planu da se menja, bar do kraja ove grejne sezone: „Ako dođe do značajnije promene cene energenata, mislim da ćemo i mi biti primorani da korigujemo cenu. Ono što je do nas, mi ćemo da uradimo sve da se ne promeni cena i da ne opterećujemo dodatno budžete građana. U ovoj godini novih 15 stambenih objekata je uvelo delitelja potrošnje, tako da sad sami korisnici mogu da regulišu svoju potrošnju i značajno umanje račune prema Toplani“.\nPrema njegovim rečima uvođenje delitelja potrošnje pokazalo se efikasnim: „To je najbolja stvar za korisnike. Što se tiče Toplane, ona proizvodi manje energije s obzirom na to da potrošači imaju mogućnost da štede, pa samim tim Toplana manje naplaćuje, ali to su neke tehnološke tekovine koje mi pratimo, i naravno da ćemo omogućiti našim potrošačima da sami upravljaju svojim energentima i potrošnjom“.\nUvođenje delitelja potrošnje u kolektivne stambene objekte biće nastavljeno i ove godine. Bečejska Toplana je jedna od retkih toplana u Srbiji koja ima sistem delitelja.\nŠto se tiče planova za naredni period direktor Toplane je rekao da će akcenat biti na projektima koji su vezani za uštedu energije. „Prvenstveno ćemo se bazirati na rekonstrukciju mreže i na rekonstrukciju kotlovskog postrojenja, to je nešto što može da doprinese uštedi potrošnje i u tom smislu ćemo pripremati projekte i pratiti konkurse. Neki projekti treba da se izrade, deo projektne dokumentacije postoji, ali je bazirana na ovom izvoru, to jest na ovom trenutnom kotlovskom postrojenju, pa nije uzeto u obzir korišćenje geotermalne energije. Sada treba doneti procenu u kom pravcu da ide Toplana. To će sve ići u saradnji sa opštinom koja je naš osnivač, jer je sasvim normalna stvar da opština radi u korist svojih javnih preduzeća i da na osnovu projektne dokumentacije konkuriše kod fondova, i domaćih i inostranih, a tu smo i mi koji imamo sopstvenu inicijativu i radimo svi na istom zadatku. Naš budžet je takav da ne može da se projektuje ni da ima dobit, niti gubitak, on je takav da obezbedi redovno poslovanje i da obezbedi grejanje stanovništvu, to je ono što mi moramo da uradimo. Toplana nema pravu ekonomsku cenu grejanja da možemo da obezbedimo sami i investiciono održavanje, zato i jeste situacija takva-kakva je i sa mrežom, i sa postrojenjem. Da bismo mogli da obezbedimo investiciona ulaganja iz sopstvenog budžeta trebali bismo da imamo tržišnu cenu grejanja i ona bi morala biti mnogo drugačija. U svakom slučaju, građani i naši korisnici ne treba da brinu, grejanja će biti, a Toplana će da radi na tome da grejanje bude kvalitetnije i jeftinije“, rekao je direktor Toplane Dejan Vuković.\nViše iz ove kategorije « Novogodišnji koktel\tKoncert Masima Savića u Gradskom pozorištu: Bečejci su lebdeli na oblacima »